Cyllid newydd o £1 miliwn ar gyfer gwirfoddolwyr digidol | Cronfa Treftadaeth y Loteri Genedlaethol\nCyllid newydd o £1 miliwn ar gyfer gwirfoddolwyr digidol\nBydd arian newydd y Loteri Genedlaethol yn rhoi hwb i sgiliau digidol yn y sector treftadaeth drwy helpu sefydliadau i ddatblygu cyfleoedd gwirfoddoli digidol.\nNododd arolwg ac adroddiad Cronfa Treftadaeth Ddigidol 2020 Cronfa Treftadaeth y Loteri Genedlaethol ar gyfer Agweddau Digidol a Sgiliau ar gyfer Treftadaeth (DASH) awydd i ddatblygu sgiliau digidol ar draws y sector, yn ogystal â'r cyfle i sefydliadau elwa o wirfoddolwyr 'o bell'.\nCanfu fod y sector yn galw am arloesi digidol i'w helpu i symud i ddyfodol mwy gwydn a chreadigol, a nododd gyfle i greu mathau newydd o wirfoddoli i gefnogi hyn.\nGall gwirfoddoli digidol helpu i agor drysau i bawb sy'n gysylltiedig, gan gadw mwy ohonom yn gysylltiedig â threftadaeth.\nJosie Fraser, Pennaeth Polisi Digidol Cronfa Dreftadaeth y Loteri\nMae’r £1m o arian gan y Loteri Genedlaethol a gyhoeddwyd heddiw drwy ein menter Sgiliau Digidol ar gyfer Treftadaeth mewn ymateb i hyn. Gall sefydliadau treftadaeth a phartneriaethau o bob maint ledled y DU wneud cais.\nBeth yw gwirfoddoli digidol?\nBydd yr arian yn helpu sefydliadau i ddatblygu eu dealltwriaeth a'u defnydd eu hunain o wirfoddolwyr digidol – gan feithrin sgiliau a chapasiti hanfodol.\nGallai enghreifftiau o gyfleoedd gwirfoddoli digidol gynnwys gweithgareddau sy'n gofyn am sgiliau technegol, er enghraifft:\ncasglu, lanlwytho neu drefnu data\ndylunio a chynnal a chadw gwefannau\ncynnal digwyddiadau ar-lein\ngwella hygyrchedd ar-lein\nMae gennym ddiddordeb hefyd mewn sefydliadau sy'n cynnig cyfleoedd gwirfoddoli o bell. Gall y rhain roi hyblygrwydd i wirfoddolwyr gefnogi treftadaeth o unrhyw leoliad ac ar adegau a allai fod yn fwy addas iddynt. Mae'r dull hwn yn cynnig cyfleoedd i'r rhai nad ydynt efallai wedi gallu gwirfoddoli o'r blaen oherwydd cyfyngiadau amser neu deithio.\nPhoto: © Thames Discovery Programme\nBuddion i bawb\nBydd sefydliadau'n elwa o amser a chefnogaeth gwirfoddolwyr, a bydd gwirfoddolwyr yn gallu rhannu a datblygu eu sgiliau tra'n cefnogi'r dreftadaeth y maent yn ei charu.\nMae'n hysbys bod gwirfoddoli yn cynnig ystod enfawr o fanteision i iechyd a llesiant cyfranogwyr, yn ogystal â chynyddu gallu sefydliadol a gwydnwch. Gall gwirfoddoli digidol hefyd gynnig sgiliau a chyfleoedd datblygu ychwanegol i sefydliadau a gwirfoddolwyr.\nDywedodd Josie Fraser, Pennaeth Polisi Digidol Cronfa Treftadaeth y Loteri Genedlaethol: "Gall gwirfoddoli digidol helpu i agor drysau i bawb sy'n gysylltiedig, gan gadw mwy ohonom yn gysylltiedig â threftadaeth. Bydd sefydliadau'n elwa o amser a chefnogaeth gwirfoddolwyr, a bydd gwirfoddolwyr yn gallu rhannu a datblygu eu sgiliau tra'n cefnogi'r dreftadaeth y maent yn ei charu. Mae'n sefyllfa lle mae pawb ar ei hennill ac rydym yn falch iawn o lansio'r gronfa hon, diolch i chwaraewyr y Loteri Genedlaethol."\nBydd creu'r cyfleoedd newydd hyn yn galluogi sefydliadau i ymgorffori modelau gwirfoddoli digidol y gallant eu hailadrodd a'u hailddefnyddio yn y dyfodol. Bydd hefyd yn darparu dulliau ac arferion gwirfoddoli digidol y gellir eu rhannu â sefydliadau ar draws y sector sy'n awyddus i ddilyn yr un dull.\nMae gwybodaeth lawn am y cyllid gwirfoddoli digidol bellach ar gael, gan gynnwys manylion am gymhwysedd a sut i wneud cais. Y dyddiad cau ar gyfer ceisiadau fydd 16 Awst.\nMae ein Sgiliau Digidol ar gyfer Treftadaeth wedi'i gynllunio i fagu sgiliau digidol a hyder ar draws sector treftadaeth cyfan y DU. Gallwch gael y wybodaeth ddiweddaraf am ein holl gyfleoedd a'n harweiniad digidol drwy:\nymweld â'r dudalen Sgiliau Digidol ar gyfer Treftadaeth\nCofrestrwch i dderbyn ein cylchlythyr a dewis y dewis 'digidol'\nThe coronavirus (COVID-19) pandemic has made digital skills more necessary than ever before. Over the last 12 months, The National Lottery Heritage Fund has been raising digital skills and confidence across the UK heritage sector through our National Lottery funded Digital Skills for Heritage


Hysbysiad preifatrwydd cofrestru busnesau bwyd | Asiantaeth Safonau Bwyd\nHysbysiad preifatrwydd cofrestru busnesau bwyd\nGwybodaeth am ein hysbysiad preifatrwydd Cofrestru Busnesau Bwyd, pam mae angen y data arnom ni, yr hyn a wnawn gyda'r data a'ch hawliau chi.\nDiweddarwyd ddiwethaf 9 Mawrth 2021\nView Hysbysiad preifatrwydd cofrestru busnesau bwyd as PDF\nYr Asiantaeth Safonau Bwyd (ASB) fydd ‘Rheolydd’ y data personol a ddarperir i ni.\nMae angen i ni gasglu'r wybodaeth hon at ddibenion cyflawni ein rhwymedigaethau statudol, o dan Erthygl 113 o’r Rheoliad Rheolaethau Swyddogol (UE) 2017/625, ac fel a ddargedwir (retained) yng nghyfraith y Deyrnas Unedig (DU), ar reolaethau swyddogol i sicrhau bod manylion busnesau bwyd ar gael i bobl sy'n holi am statws cofrestru/cymeradwyo gweithredwyr busnesau bwyd.\nGwnawn hyn yn unol ag arfer awdurdod swyddogol sydd gennym ni wrth gyflawni tasg er budd y cyhoedd. Ni fyddwn ni'n casglu unrhyw ddata personol gennych chi nad ydym ni ei angen.\nEfallai y byddwn am gysylltu â chi i'ch gwahodd i roi adborth ar y gwasanaeth. Dim ond gyda'ch caniatâd y byddwn ni’n gwneud hyn.\nBeth sydd ei angen arnom a sut rydym ni'n ei ddefnyddio\nMae manylion sefydliadau bwyd cymeradwy i'w gweld ar wefan yr ASB. Mae’r rhestr o sefydliadau busnesau bwyd cofrestredig yn cael ei chyhoeddi gan yr awdurdod lleol perthnasol.\nEfallai y byddwn ni hefyd yn dadansoddi'r wybodaeth hon ynghyd â gwybodaeth arall sydd gennym amdanoch chi a gwybodaeth rydym ni wedi’i chael o ffynonellau cyhoeddus a/neu breifat er mwyn ein helpu i werthuso risg. Gwnawn hyn yn unol ag arfer awdurdod swyddogol sydd gennym ni o dan y Ddeddf Safonau Bwyd ac wrth gyflawni tasg er budd y cyhoedd.\nPan fyddwch yn darparu eich cyfeiriad e-bost ar y ffurflen adborth yn ystod eich cofrestriad neu'n cytuno i ni gysylltu â chi i roi adborth ar y gwasanaeth ar ddiwedd y broses gofrestru, gall yr ASB, neu un o'n partneriaid ymchwil sy'n gweithio ar ein rhan, gysylltu â chi at y pwrpas hwn. Gallwch dynnu eich caniatâd yn ôl ar unrhyw adeg trwy gysylltu â futuredelivery@food.gov.uk\nDim ond cyhyd ag y bo hynny’n angenrheidiol i gyflawni’r swyddogaethau hyn y byddwn ni’n cadw gwybodaeth bersonol, ac yn unol â’n polisi cadw. Mae hyn yn golygu y cedwir yr wybodaeth hon cyhyd â bod busnes wedi'i gofrestru a/neu ei gymeradwyo fel gweithredwr busnes bwyd. Cedwir rhestrau hanesyddol o fusnesau cofrestredig a/neu rai wedi'u cymeradwyo am 6 blynedd.\nNid oes gan drydydd partïon fynediad at eich data personol oni bai bod y gyfraith yn caniatáu iddynt wneud hynny. Yn unol â'r ymrwymiad hwn, caiff eich gwybodaeth ei throsglwyddo i'r awdurdod lleol perthnasol sydd â chyfrifoldeb dros arolygu busnesau bwyd. Weithiau bydd yr ASB yn rhannu data gydag adrannau eraill y llywodraeth, cyrff cyhoeddus, sefydliadau sy'n cyflawni swyddogaethau cyhoeddus i'w cynorthwyo i gyflawni eu dyletswyddau statudol, a gyda’r rhain a sefydliadau ac unigolion preifat eraill, fel gweithredwyr busnesau bwyd, pan fydd er budd y cyhoedd. Efallai y byddwn ni hefyd yn rhannu'r data fel rhan o waith gwerthuso a dadansoddi risg gyda chyrff cyhoeddus neu sefydliadau eraill, fel Safonau Masnach ac Awdurdodau Iechyd Porthladdoedd, am yr un rhesymau.\nI gael gwybodaeth fwy cyffredinol, ewch i’r adran Sut a ble rydym ni’n storio'ch data a gyda phwy y gallwn ei rannu yn ein Siarter Gwybodaeth Bersonol.\nI gael rhagor o wybodaeth am eich hawliau, gweler yr adran Eich hawliau yn ein Siarter Gwybodaeth Bersonol.


Mae’r ŵyl sy'n dathlu popeth a ysbrydolir gan fyd natur a bywyd gwledig yn dychwelyd i Dyddewi ddydd Sadwrn 25 a dydd Sul 26 Mai 2019.\nCynhelir yr Ŵyl Hynod Wyllt Bwyd a Chefn Gwlad (Really Wild Food and Countryside Festival) yn Oriel a Chanolfan Ymwelwyr Oriel y Parc rhwng 10am-5pm ar ddau ddiwrnod penwythnos Gŵyl Banc y Gwanwyn, a bydd yn dychwelyd i’r safle lle dechreuodd y digwyddiad yn 2004.\nYr Ŵyl Hynod Wyllt Bwyd a Chefn Gwlad yn dychwelyd i Oriel a Chanolfan Ymwelwyr Oriel y Parc yn Nhyddewi ar 25 a 26 Mai 2019.\nDywedodd Katie Murphy, Cydlynydd Gweinyddu, Manwerthu a Digwyddiadau Oriel y Parc: “Mae'r Ŵyl Hynod Wyllt yn ddigwyddiad cyfeillgar, anffurfiol a llawn hwyl sy'n dwyn ynghyd bopeth sydd gan ein cefn gwlad a lleoedd gwyllt i’w rhannu gyda ni, gan gynnwys cynnyrch, crefftau a gweithgareddau.\n“Er mwyn cynnal ethos gwreiddiol yr ŵyl, bydd yn rhaid i'r cynnyrch sy’n cael ei arddangos neu ei werthu gynnwys cynhwysion o'r gwyllt neu fod â chysylltiad agos iawn â chefn gwlad.\n“Mae ffurflenni cais nawr ar gael i gynhyrchwyr a busnesau sy'n dymuno dod i'r digwyddiad. Bydd llefydd yn cael eu rhannu ar sail y cyntaf i’r felin. Sylwch mai’r dyddiad cau ar gyfer derbyn ceisiadau yw 1 Ebrill 2019.”\nBydd yr ŵyl yn cael ei chynnal ar dir Oriel y Parc a gerllaw, ac mae mynediad yn rhad ac am ddim.\nI gael rhagor o wybodaeth gan gynnwys ffurflenni archebu ar gyfer consesiynau ac arddangoswyr ewch i www.orielyparc.co.uk/reallywild.


£150,000 o arian y Loteri Genedlaethol wedi’i ennill ar draws ITV Cymru | Blog Mawr Cymru\n£150,000 o arian y Loteri Genedlaethol wedi’i ennill ar draws ITV Cymru\nEbrill 19, 2017\ntags: Arian, Arian i Bawb, Arian i Bawb Cymru, Ariannu, Cronfa Loteri Fawr, Cymraeg, Cymru, Cymunedau, Grantiau, Gronfa Loteri Fawr, loteri, Loteri Genedlaethol, Y Gronfa\nWedi colli’r cyhoeddiad Prosiectau’r Bobl ar ITV Wales? Mae tri phrosiect yn ardal ITV Cymru Wales wedi ennill hyd at £50,000 yr un o arian y Loteri Genedlaethol i gefnogi eu cymunedau lleol.\nEnillodd Elderfit, Leonard Cheshire Disability a Western Beacons Mountain Search and Rescue Team y nifer uchaf o bleidleisiau cyhoeddus yng nghystadleuaeth Prosiectau’r Bobl, a welodd 95 o brosiectau ar draws y Deyrnas Unedig yn cystadlu am grantiau i ddatblygu eu gwaith ymhellach.\nMae Prosiectau’r Bobl yn bartneriaeth rhwng y Gronfa Loteri Fawr, ITV a’r Loteri Genedlaethol, sy’n rhoi cyfle i’r cyhoedd benderfynu sut y gallai £3 miliwn o arian gan y Loteri Genedlaethol wneud gwahaniaeth yn eu hardal leol.\nY tri phrosiect a dderbyniodd y nifer uchaf o bleidleisiau yn ITV Cymru yw:\nBringing Back Balance gan Elderfit yng Nghaerdydd, a dderbyniodd £47,480 i ehangu ei waith o gefnogi pobl hŷn i aros yn ffit ac yn iach trwy greu DVD hawdd ei ddilyn, gan ganolbwyntio ar gynyddu eu hyder, cryfder a chydbwysedd i leihau eu tebygolrwydd o gwympo. Byddant hefyd yn hyfforddi mwy o bobl mewn cymwysterau cryfder a chydbwysedd i ehangu eu maes gwaith a chynyddu nifer y bobl sy’n cael eu cefnogi.\nThe Leonard Cheshire Centenary Garden Project gan Leonard Cheshire Disability yng Nghaerdydd, Llangollen, a Chasnewydd, y dyfarnwyd £50,000 iddo i greu cyfleoedd newydd a gwell i bobl sydd ag anableddau fwynhau garddio a choginio, ochr yn ochr â sefydlu rhwydwaith gwylio bywyd gwyllt a chryfhau eu rhwydwaith gofal cartref. Bydd y gweithgareddau’n anelu at leihau unigedd cymdeithasol a rhoi cyfleoedd gwell i bobl ddysgu mwy am eu hamgylchedd lleol.\nWestern Beacons Mountain Search and Rescue Water Safety project gan Western Beacons Mountain Search and Rescue Team ym Mhen-y-bont ar Ogwr, a dderbyniodd grant o £44,100 i brynu cyfarpar newydd a hyfforddi aelodau newydd a phresennol er mwyn iddynt ddarparu cymorth gwell a mwy ymatebol mewn argyfyngau achub rhag lifogydd yn Ne a Gorllewin Cymru. Bydd hyn yn cynnwys rafft achub, cyfarpar amddiffynnol personol a cherbyd penodedig i ymateb i alwadau sy’n ymwneud â llifogydd a chwiliadau ger y dŵr, yn lleol ac yn genedlaethol.\nMeddai Dawn Austwick, Prif Weithredwr y Gronfa Loteri Fawr: “Rydym yn falch o fod yn cefnogi enillwyr Prosiectau’r Bobl eleni. Maent yn defnyddio arian y Loteri Genedlaethol i ddod â phobl ynghyd a rhoi cyfle iddynt adeiladu eu sgiliau, gwneud ffrindiau newydd a dysgu gan ei gilydd. Rydym am longyfarch i’r prosiectau gwych hyn ac edrychwn ymlaen at weld y gwahaniaeth cadarnhaol maen nhw’n ei wneud i gymunedau lleol.”\nMae ffilmiau a mwy o wybodaeth am bob un o’r prosiectau ar gael yn www.prosiectaurbobl.org.uk.\nEr 2005, mae mwy na £39 miliwn wedi ei ddyfarnu trwy’r bartneriaeth hon rhwng y Gronfa Loteri Fawr, y Loteri Genedlaethol ac ITV/STV i 865 o Achosion Da ar draws y Deyrnas Unedig.\n← Pam y dylai chwaraewyr y Loteri Genedlaethol ymuno â dathliadau Merched y Wawr\nBeth all cyfranddaliadau cymunedol ei wneud i chi? →


O dan Fesur y Gymraeg (Cymru) 2011, yng Nghymru, mae gan y Gymraeg statws cyfreithiol cyfartal â’r Saesneg ac ni ddylai gael ei thrin yn llai ffafriol. Er 30 Medi 2016, mae Gwasanaeth Tân ac Achub Canolbarth a Gorllewin Cymru wedi ymrwymo i Safonau’r Gymraeg a osodir gan Gomisiynydd y Gymraeg.\nHysbysiad Cydymffurfio (PDF, 388Kb)\nRoedd yn ofynnol i’r Awdurdod, erbyn 30 Mawrth 2017, gyhoeddi dogfen yn nodi’r modd yr oedd yn bwriadu cydymffurfio â'r Safonau ar lefel gorfforaethol, ynghyd â’r prosesau mewnol ar gyfer goruchwylio a monitro cydymffurfedd.\nLawrlwytho - Maint ffeil: 35KB\nAdroddiad Blynyddol Safonau'r Gymraeg 2020-2021 (PDF, 446Kb)\nAdroddiad Monitro Blynyddol Safonau'r Gymraeg 2019-2020 (PDF, 371Kb)\nAdroddiad Monitro Blynyddol Safonau'r Gymraeg 2018-2019 (PDF, 371Kb)\nAdroddiad Monitro Blynyddol Safonau'r Gymraeg 2017-2018 (PDF, 371Kb)\nCwynion yn ymwneud â'r Gymraeg\nGallwch gyfeirio cwyn sy'n ymwneud â methiant yr Awdurdod i gydymffurfio â Safonau'r Gymraeg yn uniongyrchol i Gomisiynydd y Gymraeg neu fel arall gallwch, yn y lle cyntaf, gysylltu â'r Awdurdod yn uniongyrchol.\nMwy o wybodaeth am ein gweithdrefn gwynion\nGallwch roi canmoliaeth, sylwad neu gyflwyno eich cwyn trwy llenwi'n ffurflen gyswllt ar-lein.\nNeu trwy ysgrifennu at:\nAdran Cyfathrebu Corfforaethol a Datblygu Busnes\nHeol Llwyn Pisgwydd\nCaerfyrddin SA31 1SP\nNeu drwy ffonio\n0370 6060 699\nneu danfon ebost i ni


Ein dewis gorau ar gyfer addysgu Llythrennedd Gwybodaeth ar-lein – Storfa Adnoddau Llythrennedd Gwybodaeth - Cardiff University\nWrth i ni ddechrau paratoi i addysgu llythrennedd gwybodaeth ar-lein yr hydref hwn, rydym i gyd yn ceisio gwneud y gorau o’r adnoddau dysgu sydd eisoes ar gael.\nFelly, dyma ein dewis gorau o gasgliad y Banc Adnoddau Llythrennedd Gwybodaeth (ILRB) o adnoddau dysgu gweithredol dwyieithog. Gellir ailddefnyddio’r rhain i gyd, felly gallwch naill ai gysylltu’n syth â nhw neu ddefnyddio’r ffeiliau y gellir eu lawrlwytho i addasu’r cynnwys i weddu i’ch addysgu.\nMae chwilio y tu hwnt i’ch rhestr ddarllen gan ddefnyddio cronfeydd data cyfnodolion yn gyflwyniad i gynllunio a chynnal chwiliad llenyddiaeth gan ddefnyddio cronfeydd data llyfryddol.\nMae dewis ffynonellau o ansawdd da ar gyfer eich gwaith academaidd yn datblygu technegau i gydnabod newyddion ffug a gwerthuso addasrwydd ffynonellau gwybodaeth ar gyfer gwaith academaidd.\nMae arfarnu beirniadol yn diwtorial rhyngweithiol sy’n dysgu myfyrwyr sut i feddwl yn feirniadol am fethodoleg ymchwil ac ymchwil. Anogir myfyrwyr i feddwl am wahanol fathau o ragfarn, dyluniad astudiaethau a defnyddio rhestri gwirio ar gyfer arfarnu’n feirniadol. Mae’r tiwtorial hwn yn arbennig o ddefnyddiol i’r rhai sy’n astudio pynciau gofal iechyd.\nOsgoi llên-ladrad: Mae dyfynnu a chyfeirnodi yn diffinio llên-ladrad, cydgynllwynio, dyfynnu a chyfeirnodi ac yn egluro sut i ddefnyddio ymchwil pobl eraill yn gywir mewn gwaith academaidd. Mae’r tiwtorial yn cysylltu â’n canllawiau dyfynnu a chyfeirnodi ar gyfer ystod eang o arddulliau.\nMae ein cwisiau a’n gweithgareddau ar lên-ladrad a chyfeirnodi hefyd yn ffordd boblogaidd o alluogi myfyrwyr i ymarfer. Mae’r rhain yn cynnwys y Cwis Dyfynnu a Chyfeirnodi, Cwis – Ai llên-ladrad yw hwn? a’r Gweithgaredd am osgoi llên-ladrad. Mae’r ILRB hefyd yn cynnwys cwisiau a gweithgareddau ar arddulliau cyfeirnodi penodol.\nSesiynau tiwtorial Endnote – cyfres o diwtorialau sy’n arwain myfyrwyr drwy nodweddion allweddol y feddalwedd. Erbyn diwedd y tiwtorialau, bydd myfyrwyr yn gallu defnyddio EndNote i reoli gwybodaeth ac ychwanegu cyfeiriadau at eu gwaith.\nGobeithiwn y bydd hyn yn rhoi cipolwg defnyddiol i chi o’r hyn sydd ar gael i’w ailddefnyddio yn yr ILRB o dan ein Trwydded Creative Commons. Mae croeso i chi eu defnyddio, ond gofynnwn i chi ein cydnabod rywle ar eich adnodd.


Armoires Maisons du Monde - Ange et beaute\n779.00 EUR En savoir plus Maisons du Monde\n829.00 EUR En savoir plus Maisons du Monde\nHow To Get Mae'r Dodrefn Gorau Yn Y Pris Isaf Beth yw eich teimladau ynghylch prynu dodrefn. Gyda'r amrywiaeth eang o arddulliau, crefftwaith a phrisiau, byddech yn gwybod y gwahaniaeth rhwng doeth a phrynu annoeth. Darllenwch yr erthygl hon am syniadau gwych ar sut i brynu dodrefn gorau ar gyfer eich cartref. Dylech geisio chwilio am ddarnau dodrefn sy'n cael eu gwerthu gan siop ag enw da.Chwilio am grwpiau gwerthu iard yn eich ardal ac yn dechrau chwilio am y darn perffaith o ddodrefn. Pan fyddwch yn gweld rhywbeth yr ydych yn hoffi, aros i brynu am o leiaf 24 awr. Os nad yw'n yr eitem olaf mewn stoc, mae gennych yr amser. Mae angen i chi fynd adref a gweld os bydd y darn ydych yn ystyried gweithio yn eich gofod, ac a ydych wir eisiau i wario'r arian. Bydd Aros helpu. Gwyliwch ar gyfer gwerthiannau wrth brynu dodrefn.Mae'r rhan fwyaf o'r dodrefn amser yn cael ei roi ar werth. Os oes angen darn penodol, gallwch arbed llawer o arian drwy aros yn amyneddgar am y pris gael ei ostwng. Efallai y byddwch hyd yn oed ofyn eich hoff siop ddodrefn pryd y bydd yr eitem yn cael ei farcio am bris is. Cadwch y lleoliad unrhyw ddarn o ddodrefn yn y dyfodol mewn cof wrth siopa. Dylai hyn ffactor yn effeithio ar y lliwiau ffabrig a ddewiswch. ffabrigau lliw golau yn ddelfrydol ar gyfer ystafelloedd gwely, cynteddau ac ystafelloedd byw hyd yn oed yn ffurfiol.Cadwch at lliwiau niwtral ar gyfer eich prif ddarnau dodrefn. Efallai y byddwch yn caru lliw neu batrwm llachar penodol, ond byddwch yn dal i garu ei 10 mlynedd o hyn. Yn lle hynny, dewiswch lliwiau niwtral ar gyfer y prif ddarnau yn eich ystafell a defnyddio acen addurn i ddod â lliw. Byddwch yn falch o'ch penderfyniad ddaw'r amser i ailaddurno. Wrth brynu dodrefn ystafell wely ar gyfer eich plant, yn edrych i mewn gwelyau bync haearn gyr.


Pylu sioe sleidiau Maker: Sut i wneud pylu mewn/allan sioe sleidiau\n> Adnoddau > cynghorion > sut i wneud pylu mewn/allan sioe sleidiau\nEr bod y rhan fwyaf o bobl yn gwneud pylu sioeau sleidiau ar gyfer arddangos ar wefan, efallai y bydd rhai defnyddwyr yn dymuno i wylio ar y teledu neu dyfeisiau cludadwy. Dau fath o hidlo sioeau sleidiau cyflwyno: Ffatri oriel fflach ar gyfer gwefan pylu sioeau sleidiau ac Adeiladwr sioe sleidiau DVD ar gyfer hidlo sioeau sleidiau ar y teledu.\nBeth y gellir ei wneud gyda sioe sleidiau pylu?\n1. dangos ffotograffau diderfyn gyda hidlo i mewn/allan effeithiau.\n2. amrywiaeth eang o hidlo i mewn / pylu effeithiau dros eich dewis.\n3. hawdd newid y delweddau ar gyfer sioe sleidiau fflach gan ddefnyddio XML heb ail-gynhyrchu.\n4. Adolygwch pylu mewn/allan amser.\n5. Adolygwch arddangos amser o ddelwedd sioe sleidiau pylu.\n6. Adolygwch cysylltiadau ar gyfer pob delwedd fflach sioe sleidiau.\nPylu sioe sleidiau ar gyfer gwefan\nFflach yn dal i fod yn ffordd ddelfrydol i ymgorffori pylu sioeau sleidiau i wefan oherwydd mwyafrif o borwyr yn dod â Player fflach i chwarae. Pan gaiff sioe sleidiau pylu ei greu gyda fflach oriel ffatri, byddwch yn cael y Cod i ymgorffori i Tudalen we. Mae'n unig beth copi i gludo. Gweler y canllaw cam wrth gam defnyddiwr yma.\nDyma enghraifft sioe sleidiau pylu a grëwyd gyda fflach oriel ffatri.\nArchwiliad mwy pylu templedi sioe sleidiau >>\nPylu sioe sleidiau ar gyfer y cyfrifiadur, dyfais a theledu\nOs ydych yn frwd ffotograffiaeth, mae'n gyfleus i rannu eich gwaith gyda ffrindiau neu gleientiaid mewn sioe sleidiau pylu ar y cyfrifiadur, dyfais neu deledu. Mae sioe sleidiau pylu a grëwyd gyda lluniau natur gyda cherddoriaeth gefndir isod. Cafodd creu gyda Adeiladwr sioe sleidiau DVD ar y bwrdd gwaith a gellid rhannu bron unrhyw le, gan gynnwys dyfeisiau symudol. Yma yn rhan annatod fel sioe sleidiau HTML5, a gefnogir gan HTML5 porwr yn unig. Os ydych yn gweld, yr, mae gennych un eisoes. lwc dda.


Mwy yn dysgu Cymraeg yn ystod ymlediad y coronafeirws – Golwg360\nMwy yn dysgu Cymraeg yn ystod ymlediad y coronafeirws\nY Ganolfan Dysgu Cymraeg Genedlaethol yn cynnig gwersi ar-lein\nMae ffigurau’n dangos bod mwy o bobol yn dysgu Cymraeg yn ystod gwarchae’r coronafeirws.\nPan ddaeth gwarchae’r coronafeirws i rym, aeth y Ganolfan Dysgu Cymraeg Genedlaethol ati i sicrhau bod modd i ddysgwyr barhau â’i gwersi ar y we, ond mae’n ymddangos bod hynny hefyd wedi arwain at gynnydd yn nifer y bobol sy’n dysgu’r iaith ar hyn o bryd.\nMae’r Ganolfan wedi bod yn cynnig gwersi dyddiol am 3 o’r gloch trwy Facebook Live, ac mae’r 12 o wersi sydd wedi’u cynnal hyd yn hyn wedi cael eu gwylio mwy na 36,000 o weithiau, gyda mwy na 1,000 o bobol yn cymryd rhan bob dydd.\nDaw’r ffigurau ar drothwy cyfres newydd, Iaith ar Daith, sy’n dechrau ar S4C heno (nos Sul Ebrill 19) am 8 o’r gloch, ac sy’n serennu Ruth Jones, Carol Vorderman, Colin Jackson, Scott Quinnell ac Adrian Chiles wrth iddyn nhw fynd ati i ddysgu Cymraeg.\nBydd cyrsiau newydd y Ganolfan yn dechrau er mwyn cyd-daro â’r gyfres newydd, gyda’r cyfle cyntaf i gofrestru yfory (dydd Llun, Ebrill 20).\n“Mae hwn yn gyfnod pryderus ac anodd iawn i bawb, ond un o’r pethau positif yw fod gan bobol amser i wneud pethau maen nhw wedi bwriadu eu gwneud ers blynyddoedd, ac mae’n amlwg fod dod yn un o’n cymuned o siaradwyr Cymraeg yn un ohonyn nhw,” meddai’r Farwnes Eluned Morgan, Gweinidog y Gymraeg.\n“Pan gafodd y ffyrdd mwy traddodiadol o ddysgu Cymraeg eu hatal gan y gwarchae, fe wnes i ofyn i’r Ganolfan Dysgu Cymraeg Genedlaethol i feddwl am ffyrdd newydd o helpu pobol i ddysgu a dw i’n diolch iddyn nhw am ymateb mor wych ac mor gyflym.\n“Efallai ein bod ni’n gorfod bod gartref, ond dydy hynny ddim yn meddwl bod rhaid i ni fod ar ein pennau ein hunain.\n“Mae ymuno â dosbarth Cymraeg ar-lein a dysgu gyda’n gilydd gyda ffrindiau newydd yn golygu y gallwn ni barhau i gymdeithasu a gwneud yr hyn rydyn ni bob amser wedi bwriadu ei wneud.\n“Gallwn ni gael ein hysbrydoli wrth i’r enwogion roi cynnig arni, a dysgu gyda’n gilydd mewn un llais.”\nRwtîn, normalrwydd a chefnogaeth gymdeithasol\n“Rydym wrth ein boddau o allu cefnogi ein dysgwyr – gyda’u dysgu ac o safbwynt lles, gan gynnig rwtîn, normalrwydd a chefnogaeth gymdeithasol yn ystod yr amgylchiadau digynsail hyn,” meddai Efa Gruffudd Jones, prif weithredwr y Ganolfan Dysgu Cymraeg Genedlaethol.\n“Rydym hefyd yn falch o allu parhau â’n gwasanaethau i ddysgwyr newydd.\n“Mae hwn yn gyfle gwych i ymuno â chwrs Cymraeg.”\nAtgyfodi cymeriadau comedi er lles y Gwasanaeth Iechyd\nDawn French, Catherine Tate, Matt Lucas a David Walliams yn cymryd rhan mewn sioe arbennig nos Iau (Ebrill 23)\nCyn-nyrs wedi cyfaddef dangos “diffyg gofal dychrynllyd” i breswylydd cartref gofal cyn ei farwolaeth\nCwest yn ymchwilio i farwolaethau sawl preswylydd yng Nghartref Gofal Brithdir


Ymchwil – Sefydliad Ymchwil Cymdeithasol ac Economaidd a Data Cymru\nMae ein hymchwil ryngddisgyblaethol yn rhychwantu meysydd economeg, cymdeithaseg, daearyddiaeth a’r gwyddorau gwleidyddol, sydd wedi’u grwpio yn ôl y themâu isod. Mae rhagor o wybodaeth am ein rhwydweithiau ymchwil isod, hefyd.\nWISERD yw cartref Canolfan Ymchwil Cymdeithas Sifil WISERD – Haeniad Dinesig ac Atgyweirio Sifil sy’n cael ei chyllido gan y Cyngor Ymchwil Economaidd a Chymdeithasol (ESRC). Dyma’r trydydd dyfarniad ariannol o bwys sydd wedi’i roi, ac mae’n dilyn y Ganolfan Ymchwil Cymdeithas Sifil a gafodd ei chyllido’n flaenorol.\nRydym wedi ymrwymo i wella ansawdd ymchwil y gwyddorau cymdeithasol a faint ohoni sy’n cael ei gwneud, yng Nghymru a thu hwnt, er budd polisïau ac ymarfer ar draws ystod o sectorau a chymunedau.


Gwobrwyo Gruff – Y Selar\nCafwyd noson arbennig i ddathlu cyfraniad y cerddor Gruff Rhys i gerddoriaeth Gymraeg gyfoes yn Aberystwyth neithiwr.\nDyma oedd digwyddiad agoriadol penwythnos Gwobrau’r Selar eleni, ac roedd yn ffordd ddelfrydol i ddechrau’r dathliadau\nCynhaliwyd noson yn Stiwdio Canolfan y Celfyddydau neithiwr i nodi hyn, gyda chyflwynydd Radio Cymru a Radio 1, Huw Stephens, yn holi Gruff am ei yrfa, gyda detholiad o ganeuon gan Gruff hefyd. Cynulleidfa fach, ecsgliwsif, oedd i’r noson ac roedd pawb wrth eu bodd.\nPleidlais gyhoeddus sy’n dewis gweddill enillwyr Gwobrau’r Selar, ond mae’r wobr ‘Cyfraniad Arbennig’ yn eithriad lle mae tîm golygyddol y cylchgrawn yn dewis yr enillydd. Yr enillwyr blaenorol ydy Datblygu, Geraint Jarman, Heather Jones ac un ar y cyd i Mark Roberts a Paul Jones (Y Cyrff/Catatonia/Y Ffyrc) y llynedd.\nTriw i’r iaith\n“Heb os, mae Gruff yn un o gerddorion Cymraeg pwysicaf ei genhedlaeth, ac yn wir unrhyw genhedlaeth” meddai Owain Schiavone, trefnydd Gwobrau’r Selar.\nAr roedd Gruff yn falch iawn o gael ei gynnwys ar y rhestr ddethol o enillwyr y wobr.\n“Mae’n gryn fraint i gael fy enwi ymysg arwyr ” meddai’r cerddor amryddawn.\nYn ystod y sgwrs gyda Huw Stephens bu i Gruff fwrw golwg nôl ar ei yrfa gan adrodd nifer o straeon difyr a doniol, ynghyd â pherfformio caneuon amrywiol yn ei ffordd ddi-hafal.\nCyflwynwyd y wobr ar ddiwedd y noson gan Abigail Fraser, sef yr artist sy’n gyfrifol am greu’r tlysau ar gyfer Gwobrau’r Selar eleni. Mae Abigail yn astudio cwrs celf gain yng Ngholeg Celf Abertawe Prifysgol Cymru y Drindod Dewi Sant, a hwy oedd yn noddi’r wobr Cyfraniad Arbennig eleni.\nBydd cyfle i glywed rhannau o’r noson ar raglen Byd Huw Stephens ar BBC Radio Cymru nos Iau nesaf, 20 Chwefror.\nLlun: Gruff yn derbyn y wobr (Ffotograffydd: Elis Roberts)\nCategorïau: Newyddion, Prif StoriTagiau: Gruff Rhys, Gwobrau'r Selar 2019\nCofnod Blaenorol Cofnod blaenorol:Pump i’r Penwythnos – 14 Chwefror 2020\nCofnod Nesaf Gwilym yn brif enillwyr Gwobrau’r Selar


Adolygiad Cynllun Gwella Hawliau Tramwy - The Ceredigion Herald\nMAE CYGNOR Sir Ceredigion yn dechrau ei adolygiad cyntaf o’i Gynllun Gwella Hawliau Tramwy.\nRoedd sefydlu cynllun o’r fath yn ofyniad o dan Ddeddf Cefn Gwlad a Hawliau Tramwy 2000 ac mae hefyd yn ofynnol bod y cynllun yn cael ei adolygu bob deng mlynedd.\nCynllun Gwella Hawliau Tramwy yw’r prif gynllun a ddefnyddir gan awdurdodau lleol i glustnodi, blaenoriaethu a chynllunio ar gyfer gwelliannau i’w rhwydwaith hawliau tramwy lleol – ac wrth wneud hynny darparu gwell cyfleusterau ar gyfer cerddwyr, seiclwyr, marchogion ceffylau, gyrwyr ceffylau, modurwyr (oddi ar y ffordd) a phobl â phroblemau symudedd. Bydd y cynllun hefyd yn edrych ar y tir mynediad sylweddol y bu i Ddeddf Cefn Gwlad a Hawliau Tramwy ei sicrhau.\nBwriad yr adolygiad yw i nodi amserlen ar gyfer cwblhau’r adolygiad i Gabinet Cyngor Sir Ceredigion – sydd eisoes wedi ei wneud – ac hefyd i gynnal yr asesiad gan mynd i’r afael â materion statudol ac atodol.\nMae materion statudol yn cynnwys ystyried i ba raddau mae’r hawliau tramwy yn cyflawni anghenion cyfredol y cyhoedd a’u hangenion yn y dyfodol; y cyfleoedd a ddarparwyd gan hawliau tramwy ar gyfer ymarfer corff a dulliau eraill o hamdden awyr agored a mwynhad o ardal yr awdurdod; ac hefyd i ystyried bod hawliau tramwy ar gael at ddefnydd y dall neu’r rhannol ddall yn ogystal â phobl sydd â phroblemau symudedd eraill.\nMae hefyd angen gwerthuso i ba raddau y mae’r Cynllun Gwella Hawliau Tramwy blaenorol wedi ei gyflawni, gwerthuso cyflwr cyfredol y rhwydwaith a chadw cofnod ohono a gwerthuso cyfleoedd i gyfrannu at amcanion Teithio Llesol, amcanion lles a chyflawni cynlluniau a blaenoriaethau eraill.\nDywedodd y Cynghorydd Gareth Lloyd, Aelod Cabinet â chyfrifoldeb dros Gwasanaethau Datblygu Economaidd a Chymunedol, “Mae cynnal ac adolygu ein Hawliau Tramwy yn bwysig i sicrhau bod preswylwyr Ceredigion yn eu mwynhau a’u defnyddio. Bydd y Cynllun Gwella Hawliau Tramwy yn cynnig y gwybodaeth angenrheidiol i wneud hyn.”\nYn seiliedig ar y wybodaeth yn yr asesiad gwneir penderfyniad ar ddiwygio’r Cynllun ai peidio. Bydd yr adolygiad yn creu cynllun drafft a chynlluniau cyflawni atodol a pharhau â’r broses ymgynghori a chyhoeddi.\nYn sgîl yr adolygiad bydd angen penderfynnu a oes angen cyhoeddi Gynllun Gwella Hawliau Tramwy newydd o fewn 10 mlynedd o gyhoeddi’r cynllun gwreiddiol. Golyga hyn y bydd gan yr awdurdod hyd at fis Medi 2018 i benderfynnu ar hyn; bydd y penderfyniad yn seiliedig ar asesiadau statudol ac ymgynghoriadau â rhanddeiliadau.\nTwo-year ban for ‘IOU’ head


Arolygu a Phrofi - Pandawill Technology Co, Ltd.\nMae ansawdd rhagorol, dibynadwyedd cynnyrch a pherfformiad eich cynnyrch yn hanfodol er mwyn sicrhau'r gwerth brand gorau posibl yn ogystal â'ch cyfran o'r farchnad. Mae Pandawill wedi ymrwymo'n llwyr i ddarparu rhagoriaeth dechnegol a gwasanaeth o'r ansawdd uchaf o fewn cynulliad electroneg. Ein nod yw cynhyrchu a darparu cynhyrchion di-ddiffyg.\nMae ein system Rheoli Ansawdd wedi'i dilyn gan gyfres o weithdrefnau, prosesau a llifoedd gwaith, yn rhan integredig o'n gweithrediadau sy'n cael ei phwysleisio'n gryf, sy'n gyfarwydd i'n holl weithwyr. Yn pandawill, rydym yn tynnu sylw at bwysigrwydd dileu gwastraff, a thechnegau gweithgynhyrchu darbodus, gan ganiatáu ar gyfer proses weithgynhyrchu effeithlon, ac yn bwysicaf oll,.\nWrth weithredu ardystiadau ISO9001: 2008 ac ISO14001: 2004, rydym wedi ymrwymo i gynnal a gwella ein gweithrediadau yn unol ag arferion gorau'r diwydiant.\nYn pandawill, rydym yn gweithredu sawl lefel o arolygu i'n cynnyrch sy'n mynd allan. Gan ddechrau yn y deunyddiau sy'n dod i mewn ac yn gorffen wrth becynnu'r cynnyrch terfynol. Mae gennym arolygiad argraffu past solder, Post-leoliad, Prereflow, prosesau arolygu Erthygl Gyntaf ac Arolygiad Optegol Awtomataidd. (AOI) O'r fan honno, edrychir arnynt o dan ficrosgop cyn symud ymlaen i'r broses nesaf. ac yn y pen draw yn dod i ben yn ein hadran Rheoli Ansawdd lle mae gennym flynyddoedd o brofiad a dim ond yr arolygwyr QC mwyaf cymwys.\nArolygu a Phrofi Gan gynnwys:\n✓ Prawf Ansawdd Sylfaenol: archwiliad gweledol.\n✓ Arolygu Pelydr-X: profion ar gyfer BGAs, QFN a PCBs noeth.\n✓ Gwiriadau AOI: profion ar gyfer past solder, cydrannau 0201, cydrannau coll a pholaredd.\n✓ Prawf Mewn Cylchdaith: profion effeithlon ar gyfer ystod eang o ddiffygion cydosod a chydran.\n✓ Prawf swyddogaethol: yn unol â gweithdrefnau profi'r cwsmer.


Gwrthdaro ar iechyd wrth i ymgyrchu barhau - BBC Cymru Fyw\nGwrthdaro ar iechyd wrth i ymgyrchu barhau\nMae'r blaid Lafur a'r Ceidwadwyr wedi gwrthdaro dros y Gwasanaeth Iechyd wrth i'r ymgyrchu barhau ar gyfer yr etholiad cyffredinol.\nDywedodd Llafur bod polisi iechyd - sydd wedi ei ddatganoli i Lywodraeth Cymru - "yn llinell sydd yn gwahanu Llafur a'r Ceidwadwyr".\nMae'r blaid yn dweud, pe bai'n ennill yr etholiad, y byddai'n defnyddio enillion treth ar dai drud ledled y DU i dalu am 1,000 o staff ychwanegol ar gyfer y Gwasanaeth Iechyd yng Nghymru.\nOnd mae'r Ceidwadwyr wedi dweud mai Cymru yw'r unig ran o'r DU ble mae gwariant ar iechyd wedi cael ei dorri.\nDywedodd y Gweinidog Iechyd Jeremy Hunt: "Does gan Ed Milliband ddim cynlluniau i dyfu ein heconomi - dyna pam y bydd yn rhoi dyfodol y Gwasanaeth Iechyd yn y fantol, fel mae'r Blaid Lafur wedi ei wneud yng Nghymru."\nDywedodd Dirprwy Weinidog Iechyd Llywodraeth Cymru Vaughan Gething: "Mae'r GIG wir yn wahanfa rhwng Llafur a'r Torïaid mis Mai yma.\n"Gyda Llafur rydych chi'n cael nawdd ychwanegol, mwy o staff ac addewid na wnawn ni fyth wneud ein gwasanaeth iechyd yn breifat.\n"Mae'r Torïaid yn cadw'n ddistaw am eu bod nhw wedi dechrau'r broses o'i gwneud hi'n breifat yn Lloegr ac maen nhw'n gwybod ei fod yn rhywbeth y gallan nhw ei ddefnyddio i demtio Nigel Farage mewn cytundeb ar ôl yr etholiad.\n"Yn syml, fedrwch chi ddim bod â ffydd yn y Torïaid gyda'r GIG."\nEr ei fod yn fater sydd wedi ei ddatganoli, mae'r Gwasanaeth Iechyd wedi bod yn bwnc amlwg yn yr ymgyrch etholiadol hyd yn hyn. Yn gynharach yr wythnos hon dywedodd llefarydd y Ceidwadwyr yng Nghymru Stephen Crabb nad oedd diddordeb gan yr etholwyr os yw'r gwasanaeth yn cael ei redeg o Fae Caerdydd neu San Steffan.\nDywedodd llefarydd iechyd y Ceidwadwyr yn y Cynulliad Darren Millar: "Mae Ed Miliband wedi defnyddio Cymru fel esiampl o'r hyn y buasai'n ei wneud, ac mae'r ffigyrau yn siarad dros eu hunain - amseroedd aros yn waeth, y gwasanaeth ambiwlans yn perfformio'n waeth, a chyfradd uwch o farwolaethau mewn ysbytai.\n"Y gwir yw mai'r Ceidwadwyr Cymreig yw'r unig blaid wleidyddol sydd yn gyson yn pleidleisio yn erbyn toriadau i wasanaeth iechyd Cymru. Ni hefyd yw'r unig blaid sy'n gaddo cyflwyno cronfa ar gyfer triniaeth canser yng Nghymru fel y gall gleifion gael yr un driniaeth sydd ar gael fan arall yn y DU."\n"Niweidio" gwasanaethau cyhoeddus\nDywedodd Jenny Willott, ymgeisydd ar ran y Democratiaid Rhyddfrydol yn etholaeth Canol Caerdydd: "Dyw'r Torïaid heb ddweud o ble bydda nhw'n darganfod yr arian ychwanegol sydd ei angen ar y Gwasanaeth Iechyd. Gyda'u cynlluniau i dorri a pharhau i dorri'r gyllideb am y pum mlynedd nesaf, bydd yn rhaid iddyn nhw gymryd yr arian o ardaloedd eraill, gan niweidio ein gwasanaethau cyhoeddus gwerthfawr.\n"Os na fydd, a tan y bydd y Ceidwadwyr yn dangos sut y maen nhw'n bwriadu talu am eu haddewidion, dim ond y Democratiaid Rhyddfrydol fydd yr unig blaid i wneud ymrwymiadau gwirioneddol i ariannu'r Gwasanaeth Iechyd.\n"Y Democratiaid Rhyddfrydol ydi'r unig blaid sydd wedi ei ymrwymo i roi £8bn sydd ei angen ar y Gwasanaeth Iechyd, sydd yn golygu miliynau yn ychwanegol i'r Gwasanaeth Iechyd yng Nghymru, ac rydym wedi dangos sut y byddwn yn talu amdano."\nWrth ymateb i'r ddadl am ddyfodol y Gwasanaeth Iechyd, dywedodd Hywel Williams, ymgeisydd Plaid Cymru yn Arfon: "Mae pleidiau San Steffan wedi defnyddio iechyd fel pêl wleidyddol yn rhy hir.\n"Dyw hyn yn gwneud dim i ysbryd y staff ymroddgar a'r cleifion sydd yn dibynnu ar y gwasanaeth iechyd yma yng Nghymru.\n"Mae diddordeb Plaid Cymru mewn darganfod atebion. Rydym wedi cyhoeddi cynlluniau manwl ar gyfer hyfforddi a recriwtio 1,000 o feddygon ychwanegol yng Nghymru a thanlinellu cynlluniau i integreiddio iechyd a gofal cymdeithasol i fynd i'r afael a'r broblem gynyddol o flocio gwelyau mewn ysbytai."


Archif Mawrth 2010 i Gorffennaf 2010\n2010 Amser Lle Taith Arwain/Cyswllt\nYstafell AV, Mynydd Gwefru, Llanberis\nLLAMFF – Ffilm Dringo’r Dom\nCyfle i weld ffilm, trafodaeth a lansiad llyfr newydd am fynyddwyr o Gymru\n– Ar Drywydd y Dringwyr\n01970 832 551\nDRINGO - DINORWIG - Newid dyddiad\nCG: SH 610 797\n… a Chastell Aberlleiniog\nDRINGO – BOULDERS, CAERDYDD\n07946 299940 neu 02920 891360\nCenedlaethol Nant Peris\nCG: SH 606 582\nCYMOEDD GOGLEDDOL BWLCH LLANBERIS\nBws 10.10 i Ben y Pas gan deithio’n ôl drwy\ngymoedd ochr gogleddol y Bwlch\nCG: SJ 232 483\nDRINGO – Craig y Forwyn / Eglwyseg\nBritannia Inn wedyn!\nTRIP I’R ATLAS – Eisoes yn llawn\nMynyddoedd yr Atlas drwy’r eira. Dringo Jbel Toubkal (4167m) a Ouanoukrim (4089m). Gwibdaith i’r Sahara a blasu hud Medina.\nMan parcio – troed Moel Drygarn\nCG: SN 165 331\nCYLCH WALDO – Y PRESELI\nFoel Dyrch, Carn Sian, Carn Menyn, Foel Drygarn. Tua 10 milltir\nDafydd a Judith Davies\nCG: SH 736 571\nCrwydro llynnoedd cuddiedig y goedwig\nCG: SJ 118 435\nMOEL FFERNA O GARROG\nO Garrog i gopa’r Foel, lawr drwy Ddolydd Ceiriog, coedwig Nantyr a chwm Glyndyrdwy\nGaenor a Gareth Roberts\nCyfle hefyd i rai wneud cwrs 'Cyflwyniad i Ddringo'\n(cyswllt: Rhys Dafis rhysdafis@aol.com\nGer Llyn Du Bach\nCG: SH 746 424\nDRINGO – Foel Gron, Migneint\nAddas i ddechreuwyr – cysylltwch ymlaen llaw\nCaffi Eric, Tremadog\nDRINGO – Tremadog\nAddas i rai gyda rhywfaint o brofiad dringo\nCysylltwch wythnos ymlaen llaw i drefnu offer\nFleece, Tremadog wedi’r dringo\n01286 871 120 (adra)\n01286 685 483 (gwaith)\n– yn prysur fynd!\nO BATAGONIA I EVEREST\nNoson yng nghwmni Eric Jones a Llion Iwan\nCG: SH 496 441\nBwlch y 2 Elor\nPEDOL CWM PENNANT\nTaith hir a serth dros 2 ddiwrnod. Gwersylla gwyllt ger Bwlch y Ddwy Elor. Croeso i chi ddod am y diwrnod, Sadwrn neu’r Sul.\nCysyllter am fanylion!\nSGRAMBLO – GLYDERAU\nCastell y Geifr, Llwybr y Geifr, Crib Cneifion\nCysylltwch ymlaen llaw. Bryn Tyrch wedyn!\nMan parcio ger pont dros afon Dwyfor\nCG: SH 533 476\nNI FYDD Y DAITH HON YN DIGWYDD\nPEDOL BLAEN PENNANT\nTaith fwy hamddenol na un Morfudd!\nNeu cyfarfod yn Nhyddyn Madyn – SH 515 425\nFfoniwch i drefnu ceir\nMaes parcio ger cei Porth Einon (tâl)\nCG: ST 468 852\nPENWYTHNOS DRINGO/CERDDED BRO GWYR\nLle i 26 aros yn Hostel YHA Porth Einon. £40.\nDewch am y dydd. Gellir trefnu i wersylla hefyd\nos bydd yr hostel yn llawn.\nGweler manylion llawnach isod\n01269 598 441\nAr derfyn y\nGOHIRIWYD TAN MEHEFIN 12fed\nTrefnu teithiau, ayyb\nAr yr hen A55\nCG: SH 879 785\nDRINGO – Craig Tafarn y Castell\na Phenmaen Rhos. Cysylltwch ymlaen llaw.\nLlew Coch, Hen Golwyn wedyn!\nMaes parcio Corwen\ni ddal bws 9.08 i\nLLWYBR DYFFRYN Y DDYFRDWY\nCerdded yn ôl dros y bryniau i Gorwen.\nTaith 15 milltir. Ffoniwch am ragor o fanylion.\n01824 707 808 1360\nMaes parcio Croesor\nCG: SH 631 446\nDRINGO – Yr Arddu\nCroeso i bawb – os ydych yn ddibrofiad,\ncysylltwch wythnos ymlaen llaw\n01766 540 495\nCaffi Ynys Lawd\nCG: SH 207 820\nDRINGO – Mynydd Twr, Caergybi\nCG: SN 756 863\nCylchdaith o amgylch copaon Pumlumon\nFfoniwch am ragor o fanylion ac i drefnu ceir\nTAITH CWCH GOGLEDD LLYN\nCychwyn o Borth Meudwy heibio i Ynysoedd Gwylan, Parwyd, Ffynnon Fair a glannau gogleddol Llyn i Borthdinllaen … taith yn ardal Aberdaron os na chawn dywydd\n01766 514 774\nSadwrn – Tyddyn Llidiart, Dyffryn Ardudwy\nCG: SH 601 255\nSul – run lle\nLlety gwely a brecwast (nifer cyfyngedig)\nSadwrn – Pedol Llawllech, barbeciw gyda’r nos!\nSul – Rhinog Fawr neu Rhinog Fach\nIolyn Jones ac Eirlys Wyn Noble\nIolyn 07767 445503 (penwythnos)\nEirlys 07901 542852 i drefnu lle\nMaes parcio ger y\nCG: SH 783 829\nDRINGO – Gogarth, Llandudno\nLlanw isel! Cysylltwch ymlaen llaw.\nFat Cat, Llandudno wedyn am fwyd a diod\nCG: SH 732 116\nCysylltwch ag Alan am fanylion\n01654 702 810\nMaes parcio dan\nCG: SH 626 568\nDRINGO – Bwlch Llanberis\nCysylltwch ymlaen llaw\n01766 513 869\nMaes parcio ffordd\nLlanrwst (B5106) Conwy\nCG: SH 782 774\nTAL Y FAN A MYNYDD CONWY\nRhannu ceir i Rowen. Cerdded yn ôl tros Tal y Fan a Mynydd Conwy. Croeso i ddysgwyr Rhan o Wythnos Gerdded Conwy (1-8 Gorff)\n01492 650 003\nEwch i CG: SN 917 232, sef ger corlan ar y ffordd fach o Lyn Crai i Heol Senni, tua hanner ffordd rhwng Penwaundwr a'r pentref.\nY BANNAU CANOL O HEOL SENNI\nPedol i gynnwys Bannau Frynych (drwy Gwm Du), Dringarth, Llia, Nedd a Bwlch Chwyth.\nTua 14 milltir (gorffen tua 4.30 - 5.00)\n01267 275 568\nAmrywiaeth o weithgareddau led-led Cymru – Rhagor o fanylion i ddilyn\nOs oes gennych syniadau am weithgareddau gwahanol, gyrrwch e-bost at maldwynperis@tiscali.co.uk\nHefyd, a wnaiff yr arweinyddion gysylltu â maldwynperis@tiscali.co.uk\nDringo dan do. Pob nos Wener cynta’r mis bydd rhai o aelodau’r Clwb yn ymgynnull yng nghanolfan dringo dan do y Beacon. Mae’r nosweithiau yn addas i ddechreuwyr neu i’r rhai sydd yn dymuno gwella eu sgiliau dringo. Os oes ganddoch ddiddordeb, yna cysylltwch â Gwyn Roberts ar 01286 870534, Arwel Roberts ar 01492 514424 neu Anita Daimond ar 01492 600414.\nDringo gyda’r nos. Bydd dringo ar greigiau tu allan gyda’r nos yn Ogwen yn cychwyn o ddydd Iau cyntaf mis Mai ymlaen. Cyfarfod yng Nghaffi Ogwen. Cysylltwch ag Arwel Roberts ar 01492 514 424, Arwelgwydyr@aol.com ac i gael eich cynnwys ar restr e-bostio dringo.\nLLAMFF – Gwyl Ffilmiau Mynydd Llanberis – Nos Wener tan brynhawn Sul, Mawrth 5-7fed\nFel rhan o’r gweithgareddau ar fore Sadwrn, Mawrth 6ed am 11.30 yn yr ystafell AV, Mynydd Gwefru (Electric Mountain), Llanberis dangosir y ffilm 'Dringo'r Dom'. Am 12.20 yn dilyn y ffilm – sgwrs gyda John Ellis Roberts, Robin Evans, Iolo ap Gwynn ac eraill am y ffilm a’r ffilmio.\nAc i orffen am 12.45 – lansio llyfr Dewi Jones, 'Ar Drywydd y Dringwyr' (cyhoeddwyr Gwasg Dwyfor) sy’n fraslun o hanes datblygiad mynydda a dringo fel adloniant corfforol ym mynyddoedd Eryri, yr Alpau, yr Himalaia ac America o’r cyfnod cynharaf hyd at y 1920au. A5, 200 tudalen gyda nifer o hen luniau ac 8 tudalen lliw.\nPris £10 … cyfle i brynu’r gyfrol wedi’i llofnodi gan yr awdur\nPenwythnos Dringo a Cherdded Bro Gwyr, 14-16 Mai\nTrefnydd: Guto Evans – guto.evans@btinternet.com – 07824 617131.\nLlogwyd hostel YHA Porth Einon. Mae lle i 26 aros, a chegin a chyfleusterau eraill. Y gost yw £40 y pen am y penwythnos heb gynnwys bwyd. Mae tafarn leol sy’n gwneud bwyd, a siop pysgod a sglodion. Gellir trefnu lle i wersylla yn y pentref hefyd, os bydd yr hostel yn llawn. Neu, wrth gwrs, dewch am y dydd. Mae Bro Gwyr yn enwog am y dringo, y mwyafrif yn ddringen sengl, gydag amrywiaeth o rai caled a rhai haws ac addas i gychwynwyr. Bydd llanw uchel ar y penwythnos yma, a’r penllanw yn gynnar yn y bore, felly bydd digon o gyfle i ddringo ar y clogwyni yn ystod y dydd. Bydd Guto wedi paratoi llawlyfr ynglyn â graddfa’r dringfeydd, a bydd offer dringo’r Clwb ar gael i’w fenthyg. Ceir llawer o lwybrau diddorol yn yr ardal hefyd, yn fryniau ac arfordir, a bydd cyfle i fynd i Ben Pyrod (Worm’s Head) gan fod y trai mor isel, neu Burry Holm gyda’i oleudy haearn (yr un olaf yn Ewrop). Bydd mwy o wybodaeth i’r rhai sy’n dod yn nes at yr amser.\nI sicrhau lle i aros, rhowch eich enwau a manylion cyswllt i Guto erbyn Mawrth 6ed, os gwelwch yn dda (ffurflen ynghlwm). Mae angen i’r Clwb dalu’r YHA ddeufis ymlaen llaw.\nOs am ymuno yn y gweithgareddau, ond ddim am aros, rhowch wybod i Guto erbyn nos Fercher 12 Mai, gan nodi pa weithgaredd yr hoffech ei wneud.\nMae na 17 o enwau erbyn hyn – felly brysiwch i archebu lle!\nMae Cotswold yn ei siopau Royal Oak a Rock Bottom ym Metws y Coed wedi cynyddu'r gostyniad i aelodau CMC i 20% trwy fis Mawrth.\nBydd rhaid dangos eich cerdyn aelodaeth 2010 a defnyddio'r cyfeirnod C2036.\nO 28 Mawrth 2010 ymlaen fedrwch chi deithio ar fysiau ‘Sherpa’ rhwng Llanberis, Nant Peris, Pen-y-pass, Capel Curig, Betws-y-coed a Bethesda am £1 bob siwrnai! Gobeithio bydd hyn yn annog pobl i anghofio’r car, a defnyddio cludiant cyhoeddus i deithio trwy Barc Cenedlaethol Eryri. Am wybodaeth amserlen gweler www.goriadgwyrdderyri.co.uk neu www.gwynedd.gov.uk/bwsgwynedd\nMae siopau Trespass wedi cytuno i roi 10% i ffwrdd oddi ar unrhywbeth yn eu siopau ym Mwllheli, Abersoch a Bangor i aelodau CMC. Rhaid dangos eich cerdyn aelodaeth. I aelodau yn y De yna mae gan y cwmni ddwy siop – Penybont a Glyn Ebwy.\nDiwrnod Blasu – Gorffennaf 10-11eg\nYn dilyn llwyddiant y diwrnod blasu’r llynedd bwriedir cynnal diwrnod / penwythnos gyffelyb ddechrau Gorffennaf – manylion i ddilyn!\nPenwythnos y Rhinogydd, Mehefin 18-20\nMae Iolyn ac Eirlys yn ein gwahodd i dreulio penwythnos yn ardal Ardudwy, ac wedi bod yn cynllunio teithiau ar y Rhinogydd ar ein cyfer. Ceir manylion y teithiau yn y rhaglen. Os ydych am fynd yno i aros, mae angen archebu lle drwy gysylltu ag Eirlys, 07901 542852 tyddynllidiart@fsmail.net Os am ddod am y diwrnod, dylsech roi gwybod i Eirlys erbyn nos Fercher, 17 Mehefin, er mwyn hwyluso’r trefniadau cludiant / parcio. Rhannwch geir os oes modd. Dyma’r manylion aros: Tyddyn y Llidiart, Dyffryn Ardudwy (cartref Eirlys a Iolyn) CG: SH 601 255. • Bydd un llofft sengl sbâr yn y tŷ – cyntaf i’r felin. • Bydd croeso i unrhyw un godi pabell wrth y tŷ, neu gysgu yn yr ysgubor sy'n sownd yn y tŷ, ac sydd newydd gael ei hail-wneud; mae cawod a thoiled nepell o ddrws cefn y tŷ. Angen dod â brecwast a bwyd mynydda. Byrdir, Dyffryn Ardudwy (lle gwely a brecwast)\nMae lle i’w gael ar fferm Byrdir, (CG: SH 598 242 www.byrdir.co.uk), heb fod ymhell o Dyddyn Llidiart. Mae Eirlys wedi taro bargen efo’r perchennog am wely a brecwast yno, sy’n golygu £30 y pen y noson. Bydd angen dod â bwyd mynydda.\nYn y ‘stiwdios’: Ystafell i 3 person (1 gwely dwbl ac 1 gwely byncs), Ystafell i 3 person (1 gwely dwbl a 2 wely sengl), Ystafell i 2 berson (gwely dwbl), Ystafell i 2 berson (2 wely sengl). Yn y tŷ: Ystafell i 2 berson (2 wely sengl) ac Ystafell i 1 person (gwely sengl).\nI drefnu lle yn Byrdir, dylsech gysylltu ag Eirlys, nid â’r perchennog. Bydd hyn yn galluogi Eirlys a Iolyn i wybod pwy sy’n dod, a sicrhau defnydd gorau’r ystafelloedd sydd ar gael. Bydd angen talu’r £30 i Eirlys wrth archebu lle. Os byddwn yn llenwi Byrdir, bydd Eirlys yn cyfeirio’r gweddill at lefydd gwely a brecwast eraill yn y cyffiniau, iddynt wneud eu trefniadau eu hunain. Felly os oes gennych ddiddordeb, cysylltwch reit handi.\nStondin Mynydda yn Steddfod Glyn Ebwy\nBydd y Clwb yn rhannu stondin ‘Mynydda’ gyda grwpiau eraill – rhagor o fanylion i ddilyn.


LLE I DDYSGU\nAnnog pobl ifanc i feddwl pam rydyn ni’n dod i’r ysgol a sut y gallwn ni werthfawrogi’r ysgol.\nGallwch ddefnyddio’r addasiadau hyn o ddyfyniadau gwahanol enwogion am addysg, mewn cyflwyniad PowerPoint, neu wedi’u hargraffu ar gyfer y myfyrwyr.\n– ‘Addysg yw’r erfyn mwyaf grymus y gallwch chi ei ddefnyddio i newid y byd.’ (Nelson Mandela)\n– ‘Gall rhieni roi cyngor da i’w plant, neu eu rhoi ar y llwybrau cywir, ond mae ffurfiant terfynol cymeriad rhywun yn eu dwylo nhw eu hunain.’ (Anne Frank)\n– ‘Nod addysg yw’r wybodaeth, nid am ffeithiau ond am werthoedd.’ (Dean William R. Inge)\n– ‘Mae wedi ymddangos yn od i mi, yn ein trafodaethau diddiwedd am addysg, bod cyn lleied o bwyslais yn cael ei roi ar y pleser o ddod yn berson dysgedig, a’r diddordeb enfawr y mae’n ei ychwanegu at fywyd. Gallu ymgolli yn y byd o feddwl – dyna beth yw bod yn ddysgedig.’ (Edith Hamilton)\n– ‘Mae’r rhai hynny sy’n methu dysgu oddi wrth hanes wedi eu tynghedu i’w ailadrodd.’ (George Santayana)\n– ‘Mae addysg yn hanfodol ar gyfer newid, oherwydd mae addysg yn creu’r anghenion ynghyd â’r gallu i’w diwallu.’ (Henry Steele Commager)\n– ‘Mae addysg yn gwneud pobl yn hawdd eu harwain ond yn anodd eu gyrru, yn hawdd eu llywodraethu ond yn amhosibl eu caethiwo.’ (Lord Brougham)\n– ‘Pwrpas addysg yw gwella bywydau pobl eraill, a gadael eich cymuned a’ch byd mewn gwell cyflwr na’r cyflwr y cawsoch chi nhw ynddo.’ (Marian Wright Edelman)\n– ‘Nid y weithred o lenwi bwced yw addysg, ond y weithred o gynnau tân.’(William Butler Yeats)\nOs yw dynameg grwpiau’n caniatáu, anogwch y myfyrwyr i feddwl beth yw ystyr y dyfyniadau hyn. Nodwch yr adborth ar fwrdd gwyn neu siart troi.\nParatowch dri darllenydd (gwelwch adran 2).\nGofynnwch i’ch myfyrwyr pam eu bod wedi dod i’r ysgol heddiw. (Efallai y cewch chi atebion llawn dychymyg!) Ceisiwch nodi'r mathau gwahanol o ddysgu sy’n digwydd mewn ysgolion - nid dim ond y pynciau academaidd ond mewn meysydd eraill hefyd, fel dysgu cymdeithasol, dysgu gwneud ffrindiau, addysg foesol, a pharatoad ar gyfer bywyd gwaith.\nDywedwch: Efallai eich bod yn hoffi dod i’r ysgol, neu efallai dydych chi ddim yn hoffi dod i’r ysgol, ond gadewch i ni feddwl am blant mewn rhannau eraill o’r byd.\nDarllenydd 1 Yn y rhan is-Sahara o Affrica, mae 10 miliwn o blant yn gwrthgilio o’r ysgolion cynradd bob blwyddyn. Ledled y byd, mae 28 miliwn o blant sydd ddim yn mynd i’r ysgol oherwydd y rhyfeloedd sydd yn eu gwledydd (Edrychwch ar yr ‘Education for All Global Monitoring Report’, a gyhoeddwyd gan UNESCO ym mis Mawrth 2011, http://unesdoc.unesco.org/images/0019/001907/190743e.pdf).\nDarllenydd 2 Yn Afghanistan, mae ymchwil wedi dangos bod mamau sydd heb gael addysg yn fwy tebygol o lawer o gael anhawster wrth ofalu am eu plant. Nid yw’r mamau hyn wedi dysgu sut i amddiffyn eu plant rhag afiechydon y mae’n bosib eu hatal. Felly, mae llawer mwy o debygolrwydd y bydd eu plant yn marw cyn bod yn bump oed.\nDarllenydd 3 Yn ôl adroddiad gan UNICEF, a gyhoeddwyd eleni, roedd 8.1 miliwn o blant rhwng 6 a 14 oed yn India, yn ystod y flwyddyn 2009, ddim yn mynd i’r ysgol. O’r plant a oedd yn mynd i’r ysgol, roedd un o bob pedwar yn gadael cyn cyrraedd Blwyddyn 5. Mewn rhai taleithiau roedd un athro i bob 60 o blant Roedd angen miliwn a mwy o athrawon newydd. Ac roedd asesiadau’n dangos nad oedd plant yn yr ysgolion yn dysgu’r llythrennedd a’r rhifedd sylfaenol (http://www.unicef.org/india/education.html).\nYm Mhrydain, mae’r gyfraith yn nodi bod rhaid i bob plentyn fynd i’r ysgol nes bydd yn 18 oed. Yng ngolwg rhai, mae hynny’n ymddangos yn annheg am y byddai’n well ganddyn nhw beidio â bod yn rhan o’r system addysg. Ond, ar ôl ystyried y dyfyniadau gawsoch chi a oedd yn ymwneud ag addysg, a’u trafod, ac ar ôl clywed yr ystadegau arswydus am addysg plant y byd mae’n amlwg bod cyfraith ein gwlad ni’n dod a budd i ni’n bersonol ac yn arwain at gynnydd a llwyddiant ein gwlad. Unwaith y mae cenhedlaeth wedi’i haddysgu, mae’r genhedlaeth honno wedyn wedi’i harfogi i ofalu am y genhedlaeth nesaf.\nPe byddech chi’n gofyn i bobl yn eu hugeiniau a fydden nhw’n hoffi cael bod wedi newid rhywbeth a oedd yn ymwneud â’u hamser yn yr ysgol, fe fyddai llawer ohonyn nhw’n dweud ei bod hi’n edifar ganddyn nhw na fydden nhw wedi gweithio’n galetach ac wedi manteisio mwy ar y cyfle a gafwyd yn ystod y blynyddoedd gwerthfawr hynny.\nYn y wlad hon, mae gennym ni hawl i gael 14 o flynyddoedd o addysg yn rhad ac am ddim. Dyna ffaith na all cannoedd o filoedd o bobl a phlant ledled y byd ddim ond breuddwydio amdani. Felly, gadewch i ni beidio â gwastraffu’r cyfle a gawn ni i wella ein hunain a pharatoi ein hunain ar gyfer dyfodol cadarnhaol. Os enillwch chi eich cymwysterau tra byddwch chi yn yr ysgol, yna fe fyddwch chi wedi agor y drws i gyfle gwell o lwyddo yng ngweddill eich bywyd.\n(Tafluniwch rai o’r dyfyniadau ar sgrin a rhowch gyfle i’r myfyrwyr feddwl amdanyn nhw am foment neu ddwy.)\nMeddyliwch am yr hyn sy’n digwydd yma yn ein hysgol ni: ffrindiau athrawon, dysgu ffeithiau, dysgu amdanom ni ein hunain ac am bobl eraill.\nMeddyliwch am y pethau hynny rydych chi’n cael anhawster â nhw yn yr ysgol.\nPenderfynwch sut y gallech chi wneud yr ysgol yn lle gwell i ddysgu ynddo, i bob un ohonom.


Mae West yn cytuno ar sancsiynau Rwsia ehangach wrth i Kiev ddweud bod heddluoedd ger safle damwain - Gohebydd yr UE\nGan Gabriela Baczynska a Aleksandar Vasovic\nCytunodd arweinwyr yr Unol Daleithiau ac Ewrop ddydd Llun (28 Gorffennaf) i osod sancsiynau ehangach ar sectorau ariannol, amddiffyn ac ynni Rwsia wrth i’r Wcráin ddweud bod ei heddluoedd wedi symud ymlaen tuag at safle damwain hediad MH17 Malaysia.\nY sancsiynau newydd, yr oedd Arlywydd yr UD Barack Obama ac arweinwyr Yr Almaen, Prydain, Ffrainc a'r Eidal a drafodwyd mewn galwad cynhadledd, wedi'u hanelu at gynyddu'r pwysau ar Arlywydd Rwsia Vladimir Putin ar ôl i awyrennau Malaysia gael ei saethu i lawr dros diriogaeth a ddaliwyd gan wrthryfelwyr pro-Moscow yn nwyrain Wcráin.\n"Mae'n union oherwydd nad ydym eto wedi gweld tro strategol gan Putin ein bod yn credu ei bod yn gwbl hanfodol cymryd mesurau ychwanegol a dyna beth mae'r Ewropeaid a'r Unol Daleithiau yn bwriadu ei wneud yr wythnos hon," meddai Tony Blinken, cynghorydd diogelwch cenedlaethol Obama.\nMae’r ddamwain yn gynharach y mis hwn wedi arwain at alwadau am weithredu llawer anoddach yn erbyn Rwsia o wledydd y Gorllewin a oedd wedi gosod sancsiynau o’r blaen ond dim ond ar niferoedd bach o unigolion a chwmnïau. Roedd disgwyl i aelod-wladwriaethau’r UE geisio cyrraedd bargen derfynol ddydd Mawrth ar fesurau cryfach a fyddai’n cynnwys cau cyfalaf y bloc marchnadoedd i fanciau gwladol Rwsia, gwaharddiad ar werthu arfau yn y dyfodol a chyfyngiadau ar dechnoleg ynni a thechnoleg y gellid eu defnyddio ar gyfer amddiffyn.\nYm Mrwsel, dywedodd ffynonellau'r UE fod diplomyddion wedi dod i gytundeb rhagarweiniol ar restr newydd o gwmnïau a phobl, gan gynnwys cymdeithion Putin, i'w targedu gan rewi asedau.\nMae gwladwriaethau'r Gorllewin yn credu bod y gwrthryfelwyr wedi dod â Malaysia i lawr Airlines hedfan MH17, gyda cholli bywydau 298, gan ddefnyddio taflegryn a gyflenwyd gan Rwsia.\n“Mae’r wybodaeth ddiweddaraf o’r rhanbarth yn awgrymu, hyd yn oed ers i MH17 gael ei saethu i lawr, bod Rwsia yn parhau i drosglwyddo arfau dros y ffin ac i ddarparu cefnogaeth ymarferol i’r ymwahanwyr,” meddai datganiad a gyhoeddwyd gan Brif Weinidog Prydain, David Cameron, ar ôl galwad yr arweinwyr.\n"Cytunodd arweinwyr y dylai'r gymuned ryngwladol felly orfodi costau pellach ar Rwsia ac yn benodol y dylai llysgenhadon o bob rhan o'r UE gytuno ar becyn cryf o sancsiynau sectoraidd mor gyflym â phosibl."\nMae Rwsia wedi beio'r fyddin Wcreineg ar gyfer y drychineb, a wnaeth ddyfnhau argyfwng a ffrwydrodd pan gafodd llywydd pro-Moscow o Wcreineg ei orfodi o bŵer a Rwsia wedi'i atodi â Crimea ym mis Mawrth.\nYn gynharach yn y dydd, dywedodd Gweinidog Tramor Rwsia Sergei Lavrov na fyddai sancsiynau a osodir gan yr Unol Daleithiau a'r UE ar swyddogion a chwmnïau yn cyrraedd eu nod.\n"Byddwn yn goresgyn unrhyw anawsterau a allai godi mewn rhai meysydd o'r economi, ac efallai y byddwn yn dod yn fwy annibynnol ac yn fwy hyderus yn ein cryfder ein hunain," meddai wrth gynhadledd newyddion.\nDywedodd y llywodraeth Wcreineg ddydd Llun bod ei filwyr wedi twyllo mwy o diriogaeth o'r gwrthryfelwyr a'u bod yn symud tuag at y safle damwain y dywedodd ymchwilwyr rhyngwladol na allent ei gyrraedd oherwydd yr ymladd.\nAilafaelodd milwyr ddwy dref gwrthryfelgar ger y safle ac roeddent yn ceisio mynd â phentref Snezhnoye, ger lle mae Kiev a Washington yn dweud bod gwrthryfelwyr wedi tanio'r taflegryn wyneb-i-aer a saethodd yr awyren i lawr, meddai swyddogion Wcrain.\nDywedodd un milisia pro-lywodraeth fod 23 o'i ddynion wedi cael eu lladd wrth ymladd yn yr oriau 24 blaenorol, tra dywedodd rheolwr gwrthryfelwr ei fod wedi colli milwyr 30.\nDangosodd dadansoddiad o recordwyr hedfan blwch du o’r cwmni hedfan iddo gael ei ddinistrio gan shrapnel o chwyth taflegryn a achosodd “ddatgywasgiad ffrwydrol enfawr”, meddai swyddog o Wcrain ddydd Llun.\nNi wnaeth ymchwilwyr ym Mhrydain, a lwythodd y data i lawr, unrhyw sylw. Dywedasant eu bod wedi trosglwyddo gwybodaeth i'r ymchwiliad damwain rhyngwladol dan arweiniad yr Iseldiroedd, yr oedd eu gwladolion yn cyfrif am ddwy ran o dair o'r dioddefwyr.\nMewn adroddiad ar dri mis o ymladd rhwng lluoedd y llywodraeth a gwrthryfelwyr ymwahanol sydd wedi sefydlu "gweriniaethau" pro-Rwsiaidd yn y dwyrain, mae'r Cenhedloedd Unedig Dywedodd bod mwy na 1,100 o bobl wedi cael eu lladd.\nDywedodd Navi Pillay, Uchel Gomisiynydd y Cenhedloedd Unedig dros Hawliau Dynol, fod ymladd cynyddol ddwys yn rhanbarthau Donetsk a Luhansk yn frawychus iawn ac y gallai saethu i lawr yr awyren ar Orffennaf 17 fod yn gyfystyr â throsedd rhyfel.\nMae'r gwahanyddion yn dal i reoli'r ardal lle cafodd yr awyren ei saethu i lawr, ond bu brwydro yn y cefn gwlad o gwmpas yn drwm wrth i luoedd y llywodraeth geisio eu gyrru allan.\nAr ddydd Llun, dywedwyd bod o leiaf tri sifail wedi cael eu lladd mewn ymladd dros nos, a dywedodd Kiev fod ei filwyr wedi adennill Savur Mogila, darn strategol o dir uchel tua 30 km (20 milltir) o ble mae'r Boeing taro'r ddaear, ac ardaloedd eraill o dan reolaeth gwrthryfelwyr. Roedd gwrthryfelwyr a wadodd Savur Mogila wedi eu colli, gan ddweud bod ymladd yn parhau.\nNid yw'r safle damwain wedi cael ei ddiogelu na'i ymchwilio'n drylwyr eto, mwy na diwrnodau 10 ar ôl y ddamwain. Ar ôl dyddiau pan oedd cyrff yn gorwedd yn yr haul, casglodd y gwrthryfelwyr yr olion dynol gan gludo'r cyrff allan, a throi'r recordwyr hedfan i ddirprwyaeth o Falaysia.\nOnd mae'r llongddrylliad ei hun yn dal i fod yn ddigyfnewid i raddau helaeth, ac mae llawer ohoni wedi'i symud neu ei datgymalu yn yr hyn y mae'r gwrthryfelwyr yn ei ddweud oedd yn rhan o'r llawdriniaeth i adfer y cyrff. Nid oes ysgub fforensig lawn wedi'i chynnal i sicrhau bod yr holl weddillion dynol wedi'u casglu. Mae'r ddwy ochr yn cyhuddo'r llall o ddefnyddio ymladd i atal yr ymchwiliad.\nDywedodd y Sefydliad dros Ddiogelwch a Chydweithrediad yn Ewrop fod ei arsylwyr yn ceisio cyrraedd y safle damweiniau gydag ymchwilwyr o Awstralia a gorfodwyd yr Iseldiroedd i ddychwelyd i Donetsk am "resymau diogelwch".\nDywedodd arweinydd gwrthryfelwr, Vladimir Antyufeyev, wrth ohebwyr yn Donetsk fod ymladdwyr ymwahanu yn hebrwng yr arbenigwyr rhyngwladol i'r safle wedi dod ar draws ymladd a throi'n ôl.\nRoedd Antyufeyev, sydd fel y rhan fwyaf o uwch arweinwyr y gwrthryfelwyr yn rhywun o'r tu allan i Rwsia, hefyd yn beio byddin Wcreineg "disynnwyr" am geisio dinistrio tystiolaeth ar safle'r ddamwain dan orchudd ymladd.\n(Adrodd ychwanegol gan Roberta Rampton a steve Holland yn Washington, Natalia Zinets yn Kiev, Justyna Pawlak, Barbara Lewis a Tom Koerkemeier ym Mrwsel, Jane Wardell yn Sydney, Alexei Anishchuk a Thomas Grove ym Moscow, William James yn Llundain, ac Anthony Deutsch yn Amsterdam; Ysgrifennu gan Giles Elgood a David Stamp; Golygu gan Peter Graff)\nPynciau cysylltiedig:Aleksandar VasoviGabriela Baczynskanavi PillayByddin Wcrainheb ei amddiffynsancsiynau Rwsia ehangach\nMae gweinidogion yr UE yn cytuno ar hanner triliwn ewro # Cynllun achub #Coronavirus\nDywed yr UE y bydd trafodaethau ar berthynas y DU yn y dyfodol yn 'gymhleth ac yn anodd'\nMae arweinwyr yr UE yn selio cytundeb #Brexit, yn annog Prydainiaid i ddychwelyd Mai\nMae'r UE yn amau gweledigaeth 2020 #Brexit, yn gweld hwyl fawr hirach\nTrafodwr #Brexit Senedd Ewrop - 'materion o bwys' heb eu datrys ar hawliau dinasyddion\nMae ymadawyr yr UE yn dechrau trafodaeth ar gysylltiadau â Llundain ar ôl #Brexit


Blue Jasmine | nicodafydd\nMae 'deryn bach yn dweud…\nStori Jasmine (Cate Blanchett) yw ffilm ddiweddaraf Woody Allen; stori go syml am fenyw o gefndir cyfoethog yn symud i fyw at ei chwaer dosbarth gweithiol (Sally Hawkins) wedi chwâl ei phriodas a hunanladdiad ei gwr (Alec Baldwin). Gwelwn y stori drwy ddwy linell amser; y cyfoes yn San Fransisco, ac ôl-fflachiadau hir yn ôl i fywyd Jasmine yn Efrog Newydd.\nFel nifer o ffilmiau Allen, mae ei gyffyrddiadau nodweddiadol yn amlwg o’r dechrau; cerddoriaeth jazz, deialog bachog, pwysigrwydd y lleoliad. Ond ar adegau, mae’r deialog yn teimlo’n drwm, gydag ystyr yr olygfa yn amlwg ar goll mewn hiwmor ysgafn. Anaml cawn wahaniaeth sylweddol ar ddiwedd golygfa.\nMae Cate Blanchett yn wych; y gwrthdaro rhwng ei syniad o’i hun a’r sefyllfa y mae ynddi yn amlwg yn y gwythiennau ar ei thalcen a’r cryndod yn ei dwylo; a’r gymhariaeth rhwng hynny a’i bywyd yn ôl yn Efrog Newydd yn syfrdanol. Bron mor gryf mae ei chymeriad nes creu gwagle sylweddol rhyngddi hi a gweddill y cast.\nNid oes llawer i’r llygad yn y ffilm. Ceir ambell i leoliad crand, ond mae’r delweddau’n fflat a diflas, er bod defnydd effeithiol, er ychydig yn arwynebol o fframiau tynn a ffocws ar wyneb Blanchett mewn ambell i olygfa, i wthio’i phroblemau i’n hwynebau.\nNid hon fydd ffilm orau Woody Allen. Heb berfformiad Blanchett, gallai eich pasio yn hawdd, ond mae’r perfformiad hwnnw’n ddigon.\nCyhoeddwyd: Hydref 15, 2013\nTagiau: adolygiad : alec bladwin : blue jasmine : cate blanchett : ffilm : woody allen


Cynnal a chadw cartrefi/Addasiadau\nTenantiaid Cyngor/Cymdeithas Dai\nTai gwarchod 50+\nYdych chi’n cael trafferth prynu cartref, er eich bod chi mewn sefyllfa i fforddio morgais? Efallai byddwch chi’n gymwys i brynu ‘cartref fforddiadwy’ – tai mae datblygwyr yn eu gwerthu am bris is na’u gwerth ar y farchnad agored, i’r rhai sydd ar incwm cyfartalog i’r ardal.\nMae tai fforddiadwy wedi’u bwriadu ar gyfer pobl sy’n gallu cael morgais ac sy’n ennill cyflog cyfartalog, ond sy’n methu fforddio prynu cartref addas ar brisiau’r farchnad agored. Mae’r cartrefi yma fel arfer yn cael ei gwerthu ar sail rhannu ecwiti – mae hyn yn golygu y byddech yn prynu gwerth canran o’r cartref, a byddem ni – neu Gymdeithas Tai – yn berchen ar weddill y cartref (hyd at werth y farchnad).\nI fod yn gymwys, mae’n rhaid i chi fod yn byw neu’n gweithio’n amser llawn yn Sir Gaerfyrddin, neu fod â chysylltiad lleol hir-sefydledig â Sir Gaerfyrddin, er enghraifft teulu agos yn yr ardal. Dylai eich incwm cyn tynnu treth fod yn £15,000 y flwyddyn o leiaf. Gall y ffigwr hwn gynnwys budd-daliadau eraill yn ogystal â Budd-dal Tai. Rhoddir blaenoriaeth i denantiaid y cyngor a thenantiaid cymdeithasau tai.\nAi dim ond ar gyfer y rhai sy'n prynu tŷ am y tro cyntaf mae tai fforddiadwy?\nNA – maen nhw i unrhyw un nad yw'n gallu fforddio tŷ i ddiwallu anghenion ei deulu/theulu ar y farchnad agored. Er enghraifft, efallai fod gan deulu sydd ag aelod ohono'n anabl dŷ na ellir ei addasu, ac efallai nad yw'r teulu'n gallu fforddio tŷ mwy addas heb gymorth. Mae'n bosibl fod preswylydd wedi prynu tŷ o'r blaen gyda phartner arall ond oherwydd bod y berthynas wedi dod i ben, mae ef/hi wedi gorfod gwerthu'r tŷ ac yn dymuno prynu eto ond yn methu â gwneud hynny ar y farchnad agored.\nSut y byddaf yn gwybod pryd y mae tai ar gael?\nRhaid ichi fod wedi cofrestru ar ein cofrestr Tai Fforddiadwy. Byddwn yn cysylltu â chi i roi gwybod ichi am y cyfleoedd sy'n codi yn yr ardaloedd o'r Sir y mae gennych ddiddordeb ynddynt.\nOs oes gennych ddiddordeb mewn datblygiad penodol, byddwn yn gofyn am ragor o fanylion ariannol gennych, gan gynnwys tystysgrif morgais. Yna byddwn yn blaenoriaethu aelwydydd yn unol â'n polisi Dyrannu Tai Fforddiadwy. Byddwn yn ysgrifennu atoch i roi gwybod ichi a ydych wedi bod yn llwyddiannus ac am y camau nesaf y mae angen ichi eu cymryd.\nA allaf brynu tŷ sy'n dal heb ei orffen?\nGallwch – Bydd cynifer o dai fforddiadwy newydd ag y bo modd yn cael eu rhoi ar werth tra byddant yn cael eu hadeiladu. Drwy wneud hyn, gellir dod i gytundeb gwerthu ymhell ymlaen llaw, a gallwch symud cyn gynted ag y bydd y tŷ newydd yn barod i breswylwyr. Hefyd gall roi cyfle ichi gytuno ar unrhyw ddewisiadau y bydd y contractwr adeiladu'n eu cynnig megis paneli haul neu ddewis y math o gegin.\nOs penderfynaf werthu tŷ fforddiadwy, a oes unrhyw gyfyngiadau gwerthu?\nOes – Dim ond yn unol â'r cytundeb cyfreithiol y gwnaethoch ei lofnodi adeg prynu eich tŷ y gellir gwerthu'r eiddo.\nYmhlith yr amodau arferol mae:\nCanran y swm y gallwch werthu eich tŷ amdano\nDim ond i rywun yr ydym ni'n cadarnhau bod arno/arni angen tŷ fforddiadwy y gellir gwerthu’r tŷ\nGofynion preswylio, sef bod y perchennog newydd yn byw neu'n gweithio yn Sir Gaerfyrddin.\nA gaf brynu canran y Cyngor er mwyn imi fod yn berchen ar 100% o'm cartref?\nNa – byddwn yn cadw ein canran ni er mwyn i'r tŷ fforddiadwy ddal i fod yn fforddiadwy i ymgeiswyr yn y dyfodol.\nOs wyf yn berchen ar dŷ fforddiadwy, a gaf brynu un arall?\nCEWCH – er enghraifft, os ydych wedi prynu tŷ 2 ystafell wely o dan gynllun Tai Fforddiadwy a bod eich teulu’n tyfu, byddem yn ystyried eich cais am dŷ fforddiadwy 3 ystafell wely ar yr amod eich bod yn gwerthu eich tŷ presennol o dan y meini prawf tai fforddiadwy.\nFodd bynnag, yn yr un modd â'r farchnad agored ar gyfer prynu a gwerthu tŷ, mae hyn yn creu 'cadwyn' felly ni allwn roi sicrwydd bob amser y byddwch yn gallu gwerthu eich tŷ yr un pryd ag y byddwn yn gallu cynnig un arall ichi.\nA wyf yn talu rhent yn ogystal â morgais?\nNA – y gyfran yr ydych wedi'i benthyg fyddwch yn ei had-dalu i'r cwmni morgais. Nid ydych yn talu rhent yn ogystal â'r swm hwn. Fodd bynnag, ni chewch brynu ein cyfran ni o'ch tŷ i gynyddu eich ecwiti a rennir.\nBydd cyfran y Cyngor yn parhau yn ein heiddo yn ddi-ben-draw er mwyn gwneud yn siŵr fod yr eiddo'n dal yn dŷ fforddiadwy yn y dyfodol.\nDiweddarwyd y dudalen ar: 10/10/2017


Yn galw’r cigyddion gorau yng Nghymru ar gyfer dwy gystadleuaeth yn Ffair Aeaf Frenhinol Cymru – Cambrian Training\nPosted on October 15, 2015 by Katy Godsell - Archif 2015\nMae’r cigyddion gorau yng Nghymru’n cael eu hannog i roi cynnig ar ddwy gystadleuaeth yn Ffair Aeaf Frenhinol Cymru yn Llanelwedd fis nesaf.\nEleni bydd Cystadleuaeth Cigydd Porc Cymru, sy’n cael ei chynnal am y tro cyntaf, yn ymuno â Chystadleuaeth Cigydd Ifanc Cymru, sy’n boblogaidd ac yn cael ei chynnal yn flynyddol, ar raglen y sioe.\nCynhelir y ddwy gystadleuaeth ar ddydd Llun, Tachwedd 30, â’r Gystadleuaeth Cigydd Porc Cymru yn y bore. Mae’r gystadleuaeth hon ar agor i gigyddion o bob oed sy’n byw neu’n gweithio yng Nghymru ar hyn o bryd.\nBydd Cystadleuaeth Cigydd Ifanc Cymru yn dilyn yn y prynhawn, ac eleni mae’r terfyn oed wedi’i hymestyn i’r rheiny dan 25 oed ar Ionawr 1, 2015 i alinio â rhaglenni prentisiaeth yng Nghymru. Mae Cwmni Hyfforddiant Cambrian o’r Trallwng yn trefnu’r gystadleuaeth, a hefyd yn cydweithio â Keith Brown, prif stiward cystadlaethau cynhyrchu cig Cymdeithas Amaethyddol Frenhinol Cymru, i redeg Cystadleuaeth Cigydd Porc Cymru ar y cyd.\nMae Cymdeithas Moch Prydain a Hybu Cig Cymru yn noddi’r gystadleuaeth i gigyddion porc. Bydd y cigyddion yn cael dwy awr i greu arddangosfa arloesol a chreadigol gan ddefnyddio hanner mochyn Cymreig, gan ddefnyddio naill ai dulliau modern ynteu ddulliau traddodiadol i hybu Porc Cymreig yn y ffordd orau i ddefnyddwyr.\nBydd yn rhaid i gigyddion yn y ddwy gystadleuaeth ddewis darnau sy’n cynyddu gwerthadwyedd a gwerth y cynnydd gymaint â phosibl, a bydd y beirniaid yn chwilio am syniadau newydd a chreadigol, techneg torri, gwerth ychwanegol, technegau arddangos, HACCP a hylendid personol a sicrhau’r cynnyrch mwyaf posibl o’r carcasau.\nBydd panel o feirniaid yn dewis pedwar ymgeisydd i gyrraedd rownd derfynol bob cystadleuaeth o blith y ceisiadau, y mae’n rhaid eu cyflwyno erbyn dydd Llun, Tachwedd 9. Gallwch lwytho ffurflenni gair i lawr o www.cambriantraining.com .\nMae’n rhaid anfon ceisiadau i’r gystadleuaeth i gigyddion ifanc at Katy Godsell naill ai trwy e-bost: katy@cambriantraining.com ynteu trwy’r post i: Katy Godsell, Cystadleuaeth Cigyddion Ifanc Cymru, Cwmni Hyfforddiant Cambrian, Y Swyddfeydd @ Coed Y Dinas, Y Trallwng, Powys, SY21 8RP.\nMeddai Arwyn Watkins, rheolwr gyfarwyddwr Cwmni Hyfforddiant Cambrian: “Mae’r ddwy gystadleuaeth yma’n darparu’r llwyfan perffaith ar gyfer y cigyddion gorau yng Nghymru iddyn nhw arddangos eu sgiliau mewn digwyddiad pwysig. Anrhydedd mawr yw bod y gorau yng Nghymru yn eich galwedigaeth o ddewis.”


Caerphilly - Dirwy i fasnachwr moduron am werthu car peryglus\nNewyddion Newyddion Tachwedd 2019 Dirwy i fasnachwr moduron am werthu car peryglus\nDirwy i fasnachwr moduron am werthu car peryglus\nDyfarnwyd Kristan Thomas, 39 oed o Ferthyr, yn euog o werthu car peryglus wrth fasnachu fel 'Right Buy Motor Company'.\nDyfarnodd Llys Ynadon Casnewydd fod Mr Thomas yn euog o un trosedd dan Reoliadau Diogelwch Cynnyrch Cyffredinol 2005 ar 5 Tachwedd 2019, ar ôl iddo wadu cyhuddiad Cyngor Bwrdeistref Sirol Caerffili yn ei erbyn.\nYm mis Mawrth 2018 roedd Mr Thomas yn masnachu fel 'Right to Buy Motor Company' yn Nhir-y-berth pan ymatebodd brynwr o Sanclêr, Sir Gaerfyrddin i hysbyseb eBay ar gyfer Mitsubishi Warrior. Pan ymatebodd y prynwr, a oedd newydd basio'i brawf gyrru, i'r hysbyseb dywedwyd wrtho fod y cerbyd wedi'i werthu ond bod un arall drytach ar gael.\nAeth y prynwr i safle Mr Thomas yn Nhir-y-berth lle gwerthwyd Mitsubishi L200 Warrior â phlât 54 a thystysgrif MOT newydd sbon. O fewn 5 mis sylweddolodd y prynwr fod cyrydiad difrifol o dan y cerbyd, a dywedodd mecaneg wrtho fod rhai o'r nodweddion methu prawf MOT blaenorol dal yn bresennol a heb eu cywiro.\nGwnaed cwyn i dîm Safonau Masnach y Cyngor a chyflogwyd Archwiliwr Cerbydau Annibynnol i asesu'r cerbyd. Daeth yr arbenigwr o hyd i gyrydiad eithafol a oedd yn gyson â dirywiad araf, hirsefydlog a fyddai wedi bod yn bresennol pan gafodd y cerbyd ei werthu ym mis Mawrth 2018. Roedd o'r farn bod y cerbyd mewn cyflwr peryglus a phenderfynodd na ddylai fod wedi'i ddefnyddio ar briffordd gyhoeddus.\nCafodd Mr Thomas ddirwy o £1,000, a gorchmynnwyd iddo dalu gordal o £100, yn ogystal â chostau i Safonau Masnach ac iawndal i brynwr y cerbyd gwerth £4,245.93.\nDywedodd y Cyng. Eluned Stenner, Aelod Cabinet Cyngor Bwrdeistref Sirol Caerffili dros Ddiogelwch y Cyhoedd, "Roedd y trosedd hwn yn un a allai fod wedi arwain at ganlyniadau trychinebus; nid yn unig ar gyfer defnyddiwr y cerbyd, ond i deithwyr a defnyddwyr eraill y ffyrdd. Rydym yn falch gyda phenderfyniad y Llys a gobeithiwn bydd yn gweithredu fel rhybudd i fasnachwyr eraill."


Cartref Busnes Trwyddedau a Hawlenni Alcohol ac Adloniant Trwydded safle\nSummary (optional) I ddarparu lluniaeth hwyr y nos ac adloniant rheoledig, ac i werthu alcohol, mae angen trwydded gan yr awdurdod lleol. Rhaid i ymgeiswyr fod yn hŷn nag 18 oed, a chyda hawl i weithio yn y Deyrnas Unedig.\nCais i amrywio trwydded safle\nCais am fân amrywiad\nGwneud taliad blynyddol am drwydded safle\nRhaid i geisiadau gael eu hanfon i’r awdurdod trwyddedu ar gyfer yr ardal lle mae'r safle wedi'i leoli. Mae'n ofynnol i ymgeiswyr hysbysebu eu cais ac i roi rhybudd o'r cais i unrhyw berson arall neu awdurdod cyfrifol\nRhaid i geisiadau fod mewn fformat penodol a dod gydag unrhyw ffi sy'n ofynnol. Atodlen weithredu, cynllun o'r safle a ffurflen ganiatâd gan y goruchwyliwr safle (ar gyfer ceisiadau lle bydd gwerthu alcohol yn weithgaredd trwyddedadwy). Bydd atodlen weithredu yn cynnwys y manylion canlynol:\ny gweithgareddau trwyddedadwy\nyr amseroedd pan fydd y gweithgareddau'n digwydd\nunrhyw amseroedd eraill pan fydd y safle ar agor i'r cyhoedd\nyn achos ymgeiswyr sy'n dymuno cael trwydded gyfyngedig, y cyfnod y mae angen y drwydded\ngwybodaeth mewn perthynas â'r goruchwyliwr safle\na yw unrhyw alcohol sydd i'w werthu i'w yfed ar y safle, neu oddi arno, neu'r ddau\ny camau y bwriedir eu cymryd i hyrwyddo'r amcanion trwyddedu\nunrhyw wybodaeth ofynnol arall\nNone - £4,300\nCais ac amrywiad Trwydded Safle* £100 £190 £315 £450 £635\nMân Amrywiad £89 £89 £89 £89 £89\nAdnewyddu blynyddol £70 £180 £295 £320 £350\nMae’r ffi ar gyfer y cais yn dibynnu ar werth ardrethol annomestig cenedlaethol yr eiddo.\n*mae ffioedd ychwanegol ar gyfer ceisiadau am drwyddedau safle, a ffi flynyddol ar gyfer digwyddiadau ar raddfa eithriadol o fawr (5000+), cysylltwch â'r swyddfa drwyddedu\nTrwydded safle neu grynodeb yn cael ei dwyn neu'n mynd ar goll £10.50\nRhoi gwybod am newid cyfeiriad £10.50\nCais i amrywio trwydded i ddynodi unigolion yn oruchwyliwr safle £23.00\nCais i drosglwyddo trwydded safle £23.00\nHysbysiad awdurdod dros dro yn dilyn marwolaeth a.y.b. deiliad y drwydded £23.00\nRhaid i'r awdurdod trwyddedu ganiatáu'r cais, a all fod yn ddarostyngedig i amodau, ar yr amod nad oes unrhyw sylwadau yn cael eu derbyn. Rhaid cynnal gwrandawiad os bydd unrhyw sylwadau yn cael eu gwneud mewn perthynas â'r cais. Os cynhelir gwrandawiad gellir rhoi'r drwydded neu ei rhoi yn amodol ar amodau ychwanegol, gall gweithgareddau trwyddedadwy a restrwyd yn y cais gael eu gwahardd neu gall y cais gael ei wrthod.\nBydd yr awdurdod trwyddedu yn cyflwyno hysbysiad o'i benderfyniad ynghylch yr ymgeisydd, unrhyw berson sydd wedi cyflwyno sylwadau perthnasol a phennaeth yr heddlu.\nMae'n rhaid i ni ddelio gyda'ch cais o fewn 28 diwrnod a gwirio bod hysbysiad cyhoeddus yn cael ei arddangos, efallai y bydd yr adeilad yn cael ei arolygu cyn i'ch cais gael ei ystyried.\nAr ôl y 28 diwrnod, ar yr amod nad oes unrhyw sylwadau wedi'u gwneud, bernir bod y drwydded yn cael ei rhoi.\nOs yw sylwadau wedi'u gwneud ac na ellir cyfryngu, bydd Gwrandawiad yr Is-bwyllgor Trwyddedu a Rheoleiddio yn cael ei drefnu. Gall y Pwyllgor ganiatáu'r Dystysgrif, caniatáu gydag addasiadau neu wrthod y cais.\nOs gwrthodir cais, gall yr ymgeisydd apelio yn erbyn y penderfyniad.\nRhaid i apeliadau gael eu gwneud i'r llys ynadon o fewn 21 diwrnod i'r penderfyniad.\nGall deilydd trwydded hefyd apelio yn erbyn penderfyniad i roi amodau ar dystysgrif neu i wahardd unrhyw weithgaredd clwb.\nCais am adolygiad o drwydded eiddo neu drwydded eiddo clwb, o dan Ddeddf Trwyddedu 2003\nCais i amrywio trwydded safle i nodi unigolyn fel goruchwyliwr safle dynodedig\nCais i drosglwyddo Trwydded Safle\nCaniatâd i fod yn Oruchwyliwr Safle dynodedig\nCanllaw i Bartïon â Diddordeb (Word)\nCaniatâd i Drosglwyddo Trwydded Safle\nFfurflen newid enw a/neu gyfeiriad\nMân amrywiaeth i Drwydded Safle – nodiadau arweiniol\nManylion cyswllt Awdurdodau Cyfrifol (PDF)\nRhybudd awdurdod dros dro yn dilyn marwolaeth\nRhybudd Cyhoeddus (PDF)\nTaliad ffi flynyddol\nTalu Anfonebau drwy BACS (PDF)\nAlcohol ac Adloniant Cais am Drwydded BersonolRhybudd Digwyddiad Dros Dro Trwydded safle Tystysgrif safle clwb


Gilliam County, Oregon - Wicipedia\nKlickitat County, Swydd Morrow, Wheeler County, Wasco County, Sherman County\nSir yn nhalaith Oregon, Unol Daleithiau America yw Gilliam County. Cafodd ei henwi ar ôl Cornelius Gilliam. Sefydlwyd Gilliam County, Oregon ym 1885 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Condon, Oregon.\nMae ganddi arwynebedd o 3,167 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 1.5% . Yn ôl cyfrifiad y wlad, poblogaeth y sir yw: 1,947 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Klickitat County, Swydd Morrow, Wheeler County, Wasco County, Sherman County. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Gilliam County, Oregon.\nMae gan y sir yma boblogaeth o tua 1,947 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nCondon, Oregon 682 2.15\nArlington, Oregon 586 8.221962\nLonerock 21 2.659708\nWedi dod o "https://cy.wikipedia.org/w/index.php?title=Gilliam_County,_Oregon&oldid=10937316"\nNewidiwyd y dudalen hon ddiwethaf ar 6 Mehefin 2021, am 08:55.


Canolfan Newyddion - Trais difrifol yng Nghymru a Lloegr yn gostwng 12% yn 2013\nTrais difrifol yng Nghymru a Lloegr yn gostwng 12% yn 2013\nFe wnaeth nifer y bobl a gafodd eu hanafu o ganlyniad i drais difrifol ostwng 12% yn 2013 o’i gymharu â 2012, yn ôl astudiaeth o Gymru a Lloegr gan Brifysgol Caerdydd.\nYn gyffredinol, fe wnaeth amcangyfrif o 234,509 o bobl fynychu Adrannau Brys, Unedau Mân Anafiadau, a Chanolfannau Galw Heibio yng Nghymru a Lloegr am driniaeth yn dilyn trais yn 2013 – sef 32,780 yn llai nag yn 2012.\nCasglwyd y data o sampl wyddonol o 117 o Adrannau Brys, Unedau Mân Anafiadau a Chanolfannau Galw Heibio yng Nghymru a Lloegr. Mae pob un ohonynt yn aelodau o’r Rhwydwaith Goruchwylio Trais Cenedlaethol.\nDywedodd prif awdur yr astudiaeth a Chyfarwyddwr Grŵp Ymchwil Trais a Chymdeithas ym Mhrifysgol Caerdydd, yr Athro Jonathan Shepherd: "Mae’r data’n dangos gostyngiad arwyddocaol blwyddyn ar flwyddyn arall mewn trais difrifol ledled Cymru a Lloegr. Ar wahân i gynnydd o 7% yn 2008, mae lefelau trais difrifol wedi gostwng bob blwyddyn ers 2001.\n"Mae trais yn gostwng mewn nifer o wledydd y Gorllewin, ond nid ydym yn gwybod pam," meddai’r Athro Shepherd. "Yng Nghymru a Lloegr, gall twf atal trais amlasiantaeth, sy’n cynnwys yr heddlu, y GIG ac awdurdodau lleol, fod yn ffactor; mae trais wedi gostwng mwy mewn rhanbarthau lle mae hyn wedi’i drefnu orau. Esboniad tebygol arall yw newidiadau mewn arferion alcohol. Mae goryfed mewn pyliau’n digwydd yn llai aml, ac mae cyfran yr ieuenctid nad ydyn nhw’n yfed alcohol wedi cynyddu’n sydyn. Hefyd, ar ôl degawdau lle mae alcohol wedi bod yn fwy fforddiadwy, ers 2008, mae wedi bod yn llai fforddiadwy. O ran y bobl hynny sy’n fwyaf tueddol o fod yn gysylltiedig â thrais, sef pobl ifanc 18-30 oed, mae gostyngiad mewn incwm gwario fwy na thebyg yn ffactor pwysig.\n"Croesawir y gostyngiad sylweddol, parhaus mewn trais difrifol ar gyfer dinasyddion a chymunedau ac wrth frwydro yn erbyn ofn troseddau. Mae hefyd yn gostwng costau trais i’w gwasanaeth iechyd a’r system cyfiawnder troseddol, ac yn lleihau’r pwysau ar adrannau damweiniau ac achosion brys yn hwyr yn y nos ar benwythnosau." Fe wnaeth trais difrifol a oedd yn effeithio ar bob grŵp oedran ostwng yn 2013 o’i gymharu â 2012, gan gynnwys cwympiadau ymhlith pobl ifanc (gostyngiad o 18%; gostyngiad ymhlith bechgyn a merched o 19.1% ac 14.1% yn ôl eu trefn) ac oedolion ifanc (gostyngiad o 14%; gostyngiad ymhlith bechgyn a merched o 14.3% ac 13.3% yn ôl eu trefn).\nCadarnhaodd y canfyddiadau’r demograffig mai’r rheiny sydd fwyaf mewn perygl o gael anafiadau sy’n gysylltiedig â thrais difrifol yw bechgyn rhwng 18 a 30 oed. Roedd ymweliadau ag Adrannau Brys o ganlyniad i drais yn digwydd amlaf ar Sadyrnau a Suliau.


Claf y galon Rhys – Llesiant Delta\nClaf y galon Rhys\nDywedodd cleifion sy'n defnyddio technoleg bod monitro eu iechyd yn dod yn rhan o'u trefn ddyddiol arferol, a byddent yn cymryd darlleniadau'n fwy rheolaidd.\nNid yw'r teulu Jones yn deulu go iawn ond mae'n seiliedig ar wybodaeth iechyd a llesiant am bobl sy'n byw yn ein cymunedau ar wahanol adegau o'u bywyd. Mae Bwrdd Iechyd Prifysgol Hywel Dda yn defnyddio lens y teulu i brofi a meddwl am newidiadau i'n system iechyd a gofal a'r hyn y gallent ei olygu i deuluoedd yn ein hardal nawr, ac yn y dyfodol.\nMae Rhys yn un o aelodau teulu Teulu Jones Bwrdd Iechyd Prifysgol Hywel Dda. Mae’n 52 oed ac mae'n byw gyda'i wraig, Sioned, ei ferch, Lianne, a'i ŵyr, Ben. Mae Rhys yn yrrwr lori hirbell ac mae I ffwrdd o'i gartref ychydig nosweithiau'r wythnos. Mae wedi ysmygu ac mae dros bwysau oherwydd cyfuniad o ddiet gwael a gweithgarwch corfforol cyfyngedig.\nCael gwybod sut mae offer teleiechyd wedi helpu Rhys…\n“Ar ôl cael ofn y llynedd yn sgil problem yn ymwneud â'r galon, trefnodd y nyrsys arbenigol i mi ddefnyddio monitor pwysedd gwaed. Rwy'n teimlo'n dawel fy meddwl y bydd unrhyw newidiadau cynnil yn cael eu datgelu a'u cefnogi cyn gynted â phosibl, gan roi tawelwch meddwl imi.\n“Mae defnyddio'r monitor hefyd wedi fy helpu i deimlo mwy o reolaeth dros fy iechyd fy hun a thrwy alwadau fideo, nid wyf wedi gorfod cymryd amser o'r gwaith i fynd i apwyntiadau ysbyty.


Y Tangnefeddwyr - Span Arts\nAr Ddydd Sul Hydref 3ydd gwahoddir cantorion i ymuno a chôr unnos (Scratch Choir) arbennig er mwyn canu a recordio fersiwn o’r gân Y Tangnefeddwyr – gosodiad o gerdd adnabyddus Waldo Williams. Arweinydd y côr, sy’n dwyn yr enw Côr y Cewri ar gyfer y digwyddiad unigryw hwn, fydd Rhian Medi Jones a’r cyfeilydd fydd Rhidian Evans.\nMae’r digwyddiad yn cael ei recordio ar gyfer prosiect sydd wedi bod yn cymryd lle dros yr haf, sef Cân y Ffordd Euraidd. Mae’r prosiect Cân y Ffordd Euraidd yn cynnig agwedd celfyddydol ar dreftadaeth Ein Cymdogaeth Werin Preseli gyda’r bwriad o greu ‘baled radio’ mewn ymateb i ardal Preseli o Grymych i Gwm Gwaun. Bydd y faled yn plethu llais, sain a chân er mwyn ymgorffori cofnod llafar o le unigryw.\nY Ffordd Euraidd yw’r enw a roddir i lwybr troed hynafol sy’n tramwyo crib saith milltir mynyddoedd y Preselau o Foel Drygarn i Fwlch Gwynt. Mae’r prosiect hyd at hyn wedi cymryd ffurf cyfres o weithdai a theithiau cerdded o’r cymunedau sydd yn byw wrth droed y Preselau. Roedd y teithiau cerdded gweithdy yma yn cynnwys cyflwyniadau gan arbenigwyr a wahoddir, cyfleoedd i gyfnewid straeon, a recordio seiniau.\nMae gwaith a gwaddol Waldo Williams i’r ardal wedi bod yn amlwg wrth i weithdai prosiect Cân Y Ffordd Euraidd mynd yn eu blaen. Ysgrifennodd Waldo’r gerdd Y Tangnefeddwyr mewn ymateb i’r ail rhyfel byd ac yn cofnodi atgofion o ofal ei rieni wrth iddo weld Abertawe’n fflam ar ôl noson o fomio. Mae’r gerdd yn alwad am heddwch gan y bardd oedd hefyd yn Grynwr a rhoddodd ei ddawn ysgrifennu at wasanaeth yr ymgyrch i gadw mynyddoedd y Preselau’n rhydd o bresenoldeb militaraidd.\nDaw’r syniad o ddod a chôr arbennig at ei gilydd i recordio’r gân Tangnefeddwyr yn sgil dyfodiad y cynhyrchydd Paul Evans i fod ynghlwm a’r prosiect wrth iddo ddechrau pori trwy a golygu’r sain oedd yn deillio o’r gweithdai a dod i adnabod treftadaeth yr ardal. Mae Paul yn gynhyrchydd gwobrwyedig o raglenni nodwedd i’r radio, BBC Radio Cymru a BBC Radio Wales, gyda hanes arbennig o wneud rhaglenni dogfen am gerddoriaeth.\nMae diwrnod Waldo, sy’n ddathliad o waith a bywyd y bardd a heddychwr, yn cael ei gynnal ar y 30ain o Fedi. Bydd Côr y Cewri yn cwrdd y penwythnos wedyn ar 3ydd Hydref am 2.00 o’r gloch yn Neuadd y Dderwen, Rhos-y-gilwen i ddysgu’r gân ac ar ddiwedd y prynhawn bydd y cân yn cael ei recordio. Bydd y digwyddiad yn gorffen am 6yh. Bydd lluniaeth ysgafn ar gael yn ystod y prynhawn.\nMae’r digwyddiad côr unnos Côr y Cewri yn agored i unrhyw un ond rhaid archebu lle ymlaen llaw er mwyn gwireddu dyletswyddau diogelwch ar gyfer y digwyddiad. Os hoffech gymryd rhan yn y fenter unigryw hon cysylltwch â Rowan O’Neill, Cynhyrchydd Cymunedol Celfyddydau Span rowan@span-arts.org.uk er mwyn cael copi o’r gerddoriaeth. Cafodd y gosodiad o’r gerdd Y Tangnefeddwyr ei ysgrifennu gan Eric Jones ar gyfer Eisteddfod Genedlaethol Tyddewi yn 2002. Bydd traciau ymarfer ar gael i bob rhan S, A, T, B hefyd.\nMae’r prosiect Cân y Ffordd Euraidd yn cael ei chyflawni gan Span Arts mewn partneriaeth gyda PLANED a Menter Iaith Sir Benfro fel rhan o’r prosiect Ein Cymdogaeth Werin Preseli a ariennir gan Gronfa Dreftadaeth y Loteri Genedlaethol. Caiff y faled derfynol ei lansio yn Nhafarn Sinc ar ddechrau mis Tachwedd.\nRhian Medi a Wyn Owens yn rhannu atgofion am Waldo Williams yng ngweithdy ar y Ffordd Euraidd\nCarreg Goffa Waldo Williams


Amgylchedd Busnes Canol Caerdydd | Business Wales\nAmgylchedd Busnes Canol Caerdydd\nMae’ch gweithlu posib yn Ardal Fenter Canol Caerdydd yn fawr ac yn fedrus.\nMae 1.4 miliwn o bobl yn byw o fewn hanner awr o gymudo i’r brifddinas – ac mae hynny’n debygol o gynyddu wrth i’r rhwydwaith trenau gael ei drydaneiddio a chynlluniau ar droed i godi 40,000 o gartrefi newydd dros y deng mlynedd nesaf fel rhan o Gynllun Datblygu Lleol Dinas Caerdydd.\nMae rhanbarth Caerdydd yn gartref i hanner y 140,000 o weithwyr medrus sy’n gweithio yn y gwasanaethau ariannol a phroffesiynol yng Nghymru, tra bod gan 30% o holl weithlu’r ddinas gymhwyster gradd o leiaf.\nGallwch ddisgwyl cymorth ariannol gennym i ddatblygu sgiliau yn ogystal â chronfa gynyddol o ddoniau: mae campws Addysg Bellach newydd yng nghanol yr Ardal yn darparu cyrsiau masnachol a phroffesiynol ac yn gweithio gyda busnesau i greu rhaglenni hyfforddi pwrpasol.\nBydd cyfle i fanteisio ar ein cysylltiadau cryf a sefydlog gydag academyddion a myfyrwyr ein tair prifysgol. Mae Prifysgol Caerdydd yn un o Brifysgolion Grŵp Russell ac yn cynhyrchu mwy o raddedigion Gwasanaethau Ariannol a Phroffesiynol nag unrhyw ddinas fawr arall yn y DU. Mae gan Brifysgol Caerdydd, Prifysgol Metropolitan Caerdydd a Phrifysgol De Cymru dair ysgol fusnes, tair ysgol y gyfraith a 70,000 o fyfyrwyr rhyngddynt.\nMae lleoliad y brifddinas yn golygu bod 50,000 o fyfyrwyr Abertawe, Bryste a Chaerfaddon o fewn cyrraedd hwylus hefyd.\nYn olaf, mae’ch buddsoddiad mewn pobl yn talu ar ei ganfed yma: mae graddedigion yn dueddol o aros yma a’n gweithlu yn hynod o ffyddlon.\nTwf y sector busnes yw canolbwynt Ardal Fenter Canol Caerdydd, gan gynnwys y Gwasanaethau Ariannol a Phroffesiynol a busnesau swyddfa eraill.\nMae ymchwil yn dangos mai ni yw’r hoff leoliad ar gyfer canolfannau gwasanaethau cyswllt a chydwasanaethau yn y DU, ac mae’n henw da ym meysydd adnoddau dynol, gwasanaethau cyfreithiol a gwasanaethau corfforaethol eraill yn cynyddu.\nBanciau a’r cymdeithasau adeiladu yw’r mwyafrif yn y sector gwasanaethau ariannol yma ar hyn o bryd, tra bod cwmnïau yswiriant a phensiwn yn is-sector pwysig.\nMae’r gweddill yn gweithio mewn mentrau gweithredu a goruchwylio eraill yn cynnwys:\nactiwarïaid, aseswyr colledon; rheolwyr risg\nWrth i ddiwydiant bancio’r DU gael ei ailstrwythuro, mae yna gyfleoedd mawr yng Nghaerdydd ar gyfer:\nMae Caerdydd ar flaen y gad hefyd fel lleoliad busnes TG uwch.\nMae’r ddinas yn gartref i farchnad delathrebu hynod gystadleuol: mae gan BT bresenoldeb sydd wedi’i alluogi’n llawn yn y ddinas, ac mae gan y rhan fwyaf o’r gymuned fusnes ddewis o wasanaethau cebl, tra bod gennym glwstwr cynyddol o ddarparwyr telathrebu annibynnol sy’n cynnig gwasanaethau ffibr a diwifr cyflym.\nMae pencadlys cwmni yswiriant Admiral yn yr Ardal Fenter yn ogystal â swyddfa fwyaf Legal & General yn y DU.\nWrth i chi grwydro drwy’r brifddinas fe welwch chi enwau cyfarwydd fel yr AA, Atradius, British Gas, Deloitte, Eversheds, Hugh James, ING Direct, Lloyds TSB, PricewaterhouseCoopers, Principality, Zurich a llawer mwy.\nMae’r ddinas yn ymddangos yn gyson mewn arolygon Prydeinig ac Ewropeaidd o’r dinasoedd gorau i fyw ynddynt², ac ymhlith pum lleoliad manwerthu gorau’r DU³ gyda chanolfan siopa ysblennydd Dewi Sant a chyfoeth o arcêds Edwardaidd a Fictoraidd.\n² e.e. dinas orau’r DU i fyw ynddi (arolwg Money Supermarket 2014); dinas orau’r DU o ran ansawdd bywyd, Archwiliad Trefol y Comisiwn Ewropeaidd 2013


Mae'r Telerau Gwasanaeth hyn yn ffurfio'r cytundeb cyfan rhyngoch chi a NATVISA.COM ac yn llywodraethu eich defnydd o'r Gwasanaeth. Os ydych chi'n parhau i bori a defnyddio'r wefan hon, rydych chi'n cytuno i 'gydymffurfio â'r telerau ac amodau defnyddio canlynol a bod yn rhwym iddynt, sydd, ynghyd â'n polisi preifatrwydd, yn llywodraethu perthynas NATVISA.COM â chi mewn perthynas â'r wefan hon. Os ydych chi'n anghytuno ag unrhyw ran o'r telerau ac amodau hyn, peidiwch â defnyddio ein gwefan. Mae'r term 'NATVISA.COM' neu 'ni' neu 'ni' yn cyfeirio at berchennog y wefan. Mae'r term 'chi' yn cyfeirio at ddefnyddiwr neu wyliwr ein gwefan.\nMae gofynion fisa ar gyfer unrhyw fisa yn cael eu sefydlu gan Lywodraethau gwlad ac yn destun newid heb rybudd. Er bod NATVISA.COM yn gwneud ei ymdrech orau i ddarparu gwybodaeth gyflawn a chyfredol, ni allwn warantu mai'r wybodaeth a gyflenwir yw'r wybodaeth fwyaf cyflawn a chyfredol. Nid yw NATVISA.COM yn gyfrifol am wybodaeth o'r fath ac ni fydd yn gyfrifol amdani. Nid yw NATVISA.COM yn gyfrifol am weithredoedd na diffyg gweithredu unrhyw swyddogion a phersonél Llywodraeth y wlad. Rydym yn pennu amseroedd prosesu'r fisa fel brasamcanion yn seiliedig ar ein profiad gyda gwefannau'r Llywodraeth. Nid yw NATVISA.COM yn gyfrifol am amseroedd prosesu ac ni fydd yn gyfrifol amdanynt.\nNi fydd NATVISA.COM yn atebol am unrhyw gostau, iawndal, a threuliau o unrhyw fai nac achos o gwbl, a chan gynnwys ond heb fod yn gyfyngedig i atebolrwydd am newidiadau mewn teithio, ymyrraeth teithio, neu atal neu gyfyngu ar deithio a threuliau a chostau canlyniadol, p'un a ydynt bydd iawndal, treuliau neu gostau o'r fath yn atodol, uniongyrchol, canlyniadol, arbennig, rhagorol, neu fel arall, ac yn cynnwys ond heb fod yn gyfyngedig i golli elw neu incwm, yn fwy na'r ffioedd gwasanaeth fisa a delir gan gwsmer am brosesu fisa, waeth beth fo'u hamgylchiadau, p'un a oedd gan NATVISA.COM wybodaeth y gallai iawndal o'r fath ddigwydd ac a allai NATVISA.COM fod yn achos sy'n cyfrannu, neu a allai fod yn gyfrifol amdano. Mae NATVISA.COM yn gwneud ei ymdrechion gorau i gwrdd â'r amseroedd dosbarthu ond nid yw NATVISA.COM yn gwarantu unrhyw amseroedd dosbarthu.\nNi fydd NATVISA.COM yn gyfrifol am unrhyw swm am oedi neu golled a achosir gan ddigwyddiadau na allwn neu nad ydym yn eu rheoli, gan gynnwys ond heb fod yn gyfyngedig i amodau tywydd, gweithredoedd Duw, rhyfel, gweithredoedd gelynion cyhoeddus, cymudiadau sifil, streiciau, neu gweithredoedd neu esgeulustod awdurdodau cyhoeddus (gan gynnwys oedi neu doriadau gwefan y Llywodraeth).\nNi ddylid prynu pob tocyn neu archeb na ellir ei ad-dalu nes bod y Visa wedi'i sicrhau ac yn eich meddiant.\nMae cynnwys tudalennau'r wefan hon er eich gwybodaeth a'ch defnydd cyffredinol yn unig. Gall newid heb rybudd. Barn y trydydd parti ac nid NATVISA.COM yw'r cynnwys a'r dolenni. Nid ydym yn gyfrifol am unrhyw gynnwys trydydd parti.\nNid ydym ni nac unrhyw drydydd partïon yn darparu unrhyw warant na gwarant ynghylch cywirdeb, prydlondeb, perfformiad, cyflawnrwydd nac addasrwydd y wybodaeth a'r deunyddiau a geir neu a gynigir ar y wefan hon at unrhyw bwrpas penodol. Rydych yn cydnabod y gall gwybodaeth a deunyddiau o'r fath gynnwys gwallau neu wallau ac rydym yn eithrio atebolrwydd yn benodol am unrhyw wallau neu wallau o'r fath i'r graddau eithaf a ganiateir gan y gyfraith. Nid ydym yn gysylltiedig nac yn gysylltiedig ag unrhyw Lywodraeth gwlad.\nNi fydd NATVISA.COM yn cael ei ddal yn atebol nac yn gyfrifol am unrhyw drydydd parti na chanolradd. Gall ffioedd sy'n gysylltiedig â phrosesu fisa newid heb unrhyw rybudd pellach. Pan fyddwch yn cyflwyno ffurflen gais ar-lein, mae'r ymgeisydd yn atebol am wirio bod y wybodaeth ar y ffurflen yn gywir a bod yr holl wybodaeth gyswllt gan gynnwys gwybodaeth i deithwyr a gwybodaeth pasbort yn hollol gywir. Pan fydd y prosesu wedi'i gwblhau, bydd yr unigolyn cofrestredig yn cael gwybod trwy e-bost.\nMae eich defnydd o unrhyw wybodaeth neu ddeunyddiau ar y wefan hon ar eich menter eich hun, ac ni fyddwn yn atebol. Bydd yn eich cyfrifoldeb eich hun er mwyn sicrhau bod unrhyw gynnyrch, gwasanaethau neu wybodaeth sydd ar gael drwy'r wefan hon bodloni eich gofynion penodol.\nMae'r wefan hon yn cynnwys deunydd sy'n eiddo i ni neu'n drwyddedig i ni. Mae'r deunydd hwn yn cynnwys, ond heb fod yn gyfyngedig i, ddyluniad, cynllun, edrychiad, ymddangosiad a graffeg. Gwaherddir atgynhyrchu heblaw yn unol â'r hysbysiad hawlfraint, sy'n rhan o'r telerau ac amodau hyn. Cydnabyddir yr holl nodau masnach a atgynhyrchir ar y wefan hon, nad ydynt yn eiddo i'r gweithredwr, neu wedi'u trwyddedu i'r gweithredwr.\nGall defnyddio'r awdurdod hwn heb awdurdod arwain at hawliad am iawndal a / neu fod yn drosedd. Gall y wefan hon hefyd gynnwys dolenni i wefannau eraill. Darperir y dolenni hyn er hwylustod ichi ddarparu gwybodaeth bellach. Nid ydynt yn dynodi ein bod yn cymeradwyo'r wefan (nau). Nid oes gennym unrhyw gyfrifoldeb am gynnwys y wefan (nau) cysylltiedig. Mae defnyddio'r wefan hon ac unrhyw anghydfod sy'n codi o'r fath ddefnydd o'r wefan yn ddarostyngedig i gyfreithiau pob gwlad sy'n llywodraethu.\nMae NATVISA.COM yn cadw'r hawl i addasu neu derfynu'r Gwasanaeth (neu unrhyw ran ohono) dros dro neu'n barhaol gyda rhybudd neu heb rybudd. Rydych yn cytuno na fydd NATVISA.COM yn atebol i chi nac i unrhyw drydydd parti am unrhyw newid, atal neu ddirwyn y Gwasanaeth i ben.\nYmwadiad o Gwarantau\nMae defnyddio'r gwasanaeth ar eich risg chi yn unig. Darperir y Gwasanaeth ar sail “fel y mae” ac “fel sydd ar gael”. Mae NATVISA.COM yn gwadu pob gwarant o unrhyw fath yn benodol, p'un a yw'n fynegol, ymhlyg neu'n statudol, gan gynnwys, ond heb fod yn gyfyngedig i'r gwarantau ymhlyg o fasnacholrwydd, addasrwydd at ddiben penodol, teitl a pheidio â thorri'r gyfraith.\nNid yw NATVISA.COM yn gwarantu (i) y bydd y gwasanaeth yn cwrdd â'ch gofynion, (ii) y bydd y Gwasanaeth yn ddi-dor, yn amserol, yn ddiogel neu'n ddi-wall, (iii) y canlyniadau y gellir eu cael o ddefnyddio'r Gwasanaeth. yn gywir neu'n ddibynadwy, neu (iv) bydd ansawdd unrhyw gynhyrchion, gwasanaethau, gwybodaeth, neu ddeunydd arall a brynir neu a gafwyd gennych trwy'r Gwasanaeth yn cwrdd â'ch disgwyliadau.\nRydych yn deall ac yn cytuno'n benodol na fydd NATVISA.COM yn atebol am unrhyw iawndal anuniongyrchol, damweiniol, arbennig, canlyniadol, enghreifftiol, neu iawndal am golli elw gan gynnwys ond heb fod yn gyfyngedig i iawndal am golli ewyllys da, defnydd, data neu anghyffyrddadwy arall. colledion (hyd yn oed os yw NATVISA.COM wedi cael gwybod am y posibilrwydd o iawndal o'r fath), p'un a yw'n seiliedig ar gontract, camwedd, esgeulustod, atebolrwydd caeth neu fel arall, sy'n deillio o: (i) y defnydd neu'r anallu i ddefnyddio'r Gwasanaeth; (ii) cost caffael nwyddau a gwasanaethau amnewid sy'n deillio o unrhyw nwyddau, data, gwybodaeth neu wasanaethau a brynwyd neu a gafwyd neu negeseuon a dderbyniwyd neu drafodion yr ymrwymwyd iddynt trwy'r Gwasanaeth neu oddi yno; (iii) mynediad neu newid heb awdurdod i'ch trosglwyddiadau neu'ch data; (iv) datganiadau neu ymddygiad unrhyw drydydd parti ar y Gwasanaeth; neu (v) unrhyw fater arall sy'n ymwneud â'r Gwasanaeth. Ni fydd cyfanswm atebolrwydd NATVISA.COM i chi am bob iawndal, colled neu achos gweithredu yn fwy na chant a hanner o ddoleri ($ 150).\nNid yw rhai awdurdodaethau yn caniatáu eithrio rhai gwarantau na chyfyngu neu eithrio atebolrwydd am iawndal cysylltiedig neu ganlyniadol. Yn unol â hynny, efallai na fydd rhai o'r cyfyngiadau uchod a nodir uchod yn berthnasol i chi. Os ydych chi'n anfodlon ag unrhyw ran o'r Gwasanaeth neu gyda'r telerau gwasanaeth hyn, eich unig ateb unigryw yw rhoi'r gorau i ddefnyddio'r Gwasanaeth.\nIndemniad a Rhyddhad\nRydych yn cytuno i ryddhau, indemnio a dal NATVISA.COM a'i gysylltiadau a'u swyddogion, gweithwyr, cyfarwyddwyr ac asiant yn ddiniwed o unrhyw golledion, iawndal, treuliau, gan gynnwys ffioedd atwrneiod rhesymol, hawliau, hawliadau, gweithredoedd o unrhyw fath. ac anaf (gan gynnwys marwolaeth) sy'n deillio o'ch defnydd o'r Gwasanaeth neu'n ymwneud ag ef, unrhyw Gynnwys Defnyddiwr, eich cysylltiad â'r Gwasanaeth, eich tramgwydd o'r Telerau Gwasanaeth hyn neu eich tramgwydd o unrhyw hawliau rhywun arall. Os ydych chi'n byw yng Nghaliffornia, rydych chi'n hepgor Adran 1542. Cod Sifil California. Os ydych chi'n byw mewn awdurdodaeth arall, rydych chi'n hepgor unrhyw statud neu athrawiaeth debyg.\nOs gwnaethoch brynu ein gwasanaethau, ac wedi hynny byddwch yn penderfynu peidio â theithio i'r wlad gyrchfan neu os cewch eich gorfodi i ganslo'ch taith, ni fyddwn yn gallu ei ad-dalu. Trwy anfon cais atom rydych yn derbyn y telerau ac amodau uchod ynghyd â'r polisi preifatrwydd. Rydych yn derbyn nad ydym yn atebol am unrhyw gamau gan Lywodraeth gwlad na pherfformiad unrhyw gwmni cyflenwi trydydd parti.